text:
Essuula 18
1 Oluvannyuma lw'ebyo ne ndaba malayika omulala ng'akka okuva mu ggulu, ng'alina obuyinza bungi; n'ensi n'emulisibwa ekitiibwa kye.
2 N'ayogerera waggulu n'eddoboozi ery'amaanyi, ng'ayogera nti Kigudde, kigudde Babulooni ekinene, ne kifuuka ekisulo kya balubaale, n'ekkomera erya buli dayimooni, n'ekkomera erya buli nnyonyi embi ekyayibwa.
3 Kubanga olw'omwenge gw'obusungu bw'obwenzi bwe amawanga gonna gagudde; ne bakabaka b'ensi ne bayenda naye, n'abatunzi b'ensi ne bagaggawala olw'amaanyi g'obukaba bwe.
4 Ne mpulira eddoboozi eddala eriva mu ggulu, nga lyogera nti Mukifulumemu, abantu bange, muleme okussa ekimu n'ebibi bye era muleme okuweebwa ku bibonyoobonyo bye:
5 kubanga ebibi bye bituuse mu ggulu, era Katonda ajjukidde ebyonoono bye.
6 Mumusasule oyo nga naye bwe yasasula, era mumwongereko emirundi ebiri ng'ebikolwa bye bwe byali: mu kikompe kye yatabula mumutabulire emirundi ebiri.
7 Nga bwe yeegulumiza n'akabawala, mumuwe bwe mutyo okubonaabona n'okunakuwala; kubanga ayogera mu mutima gwe nti Ntudde nga kabaka, so ssiri nnamwandu, so ssiriraba nnaku n'akatono.
8 Kyebiriva bijja mu lunaku olumu ebibonyoobonyo bye, okufa, n'ennaku, n'enjala; era alyokerwa ddala omuliro; kubanga Mukama Katonda wa maanyi eyamusalira omusango.
9 Era bakabaka b'ensi, abayenda ne bakabawala naye, balikaaba balikuba ebiwoobe ku lulwe, bwe baliraba omukka ogw'okwokebwa kwe,
10 nga bayimiridde wala olw'entiisa ey'okubonaabona kwe, nga boogera nti Zikisanze, zikisanze, ekibuga ekinene Babulooni, ekibuga eky'amaanyi, kubanga mu ssaawa emu omusango gwo gutuuse.
11 N'abatunzi ab'omu nsi bakaaba banakuwala ku lulwe kubanga tewali muntu akyagula obuguzi bwabwe;
12 obuguzi obwa zaabu, ne ffeeza, n'amayinja ag'omuwendo, ne luulu, ne bafuta ennungi, n'olugoye olw'effulungu, ne aliiri, n'olugoye olumyufu; na buli muti ogw'omugavu, na buli kintu eky'essanga, na buli kintu eky'omuti ogw'omuwendo omungi ennyo, n'eky'ekikomo, n'eky'ekyuma, n'eky'ejjinja eddungi;
13 n'eky'akaloosa, n'ebinzaali, n'obubaane, n'omuzigo gw'omugavu, n'envumbo, n'omwenge, n'amafuta, n'obutta obulungi, n'eŋŋaano, n'ente n'endiga; n'obuguzi bw'embalaasi n'amagaali n'abaddu; n'emyoyo gy'abantu.
14 N'ebibala omwoyo gwo bye gwegomba bikuvuddeko, n'ebintu byonna ebiwooma n'ebirungi bikuvuddeko, so tebakyabiraba nate.
15 Abatunzi b'ebyo, be yagaggawaza, baliyimirira wala olw'entiisa y'okubonaabona kwe, nga bakaaba nga banakuwala;
16 nga boogera nti Zikisanze; zikisanze, ekibuga ekinene, ekyayambazibwa bafuta ennungi n'olugoye olw'effulungu n'olumyufu, era ne kiyonjebwa ne zaabu n'amayinja ag'omuwendo ne luulu!
17 kubanga mu ssaawa emu obugagga obungi nga buno buzikiridde. Na buli mugoba na buli atambula wonna wonna mu lyato n'abalunnyanja ne bonna abakola emirimu egy'omu nnyanja, ne bayimirira wala,
18 ne boogerera waggulu bwe baalaba omukka ogw'okwokebwa kwe, nga boogera nti Kiruwa ekifaanana ng'ekibuga ekinene?
19 Ne bafuka enfuufu ku mitwe gyabwe, ne boogerera waggulu nga bakaaba nga banakuwala, nga boogera nti Zikisanze, zikisanze, ekibuga ekinene, bonna kye bagaggawaliramu abaalina ebyombo mu nnyanja olw'omuwendo gwe omungi, kubanga mu ssaawa emu gwazikirira.
20 Mumusanyukire, eggulu nammwe abatukuvu nammwe abatume nammwe bannabbi; kubanga Katonda amusalidde omusango gwammwe.
21 Malayika ow'amaanyi n'asitula ejjinja ddene ng'olubengo olunene, n'alisuula mu nnyanja, ng'ayogera nti Babulooni, ekibuga ekinene, bwe kirisuulibwa bwe kityo n'okutandaggirwa okunene, so tekirirabika nate.
22 Newakubadde eddoboozi ly'abakubi b'ennanga n'abalina ebivuga n'abafuuwa emirere n’abafuuwa amakondeere teririwulirwa nate mu ggwe; newakubadde omugezi w'emirimu gyonna gyonna talirabika nate mu ggwe; newakubadde eddoboozi ly'olubengo teririwulirwa nate mu ggwe;
23 newakubadde okutangaala kw'ettabaaza tekulitangaala nate mu ggwe; newakubadde eddoboozi ly'awasa omugole n'ery'omugole teririwulirwa nate mu ggwe; kubanga abatunzi be baali balangira ba nsi; kubanga mu bulogo bwo amawanga gonna gaalimbibwa.
24 Era n'omusaayi gwa bannabbi n'abatukuvu n'ogwa bonna abattibwa ku nsi gwalabika mu ye.


c: text/html

text:
Eby’Okwesomesa
Yogera Amannya ga Batabani ba Yakobo
Ebirala Ebigwa mu Kkowe Lino
Olunyiriri lwa Lutti
Mawanga ki agaasibuka mu Lutti n’ab’eŋŋanda ze? Weetegereze olunyiriri olwo ojjuzeemu amannya agabulamu.
Ebibuuzo Ebikwata ku Nfaanana y’Ensi: Ebifo Yakobo bye Yatuukamu
Bifo ki Yakobo bye yatuukamu? Soma Bayibuli omanye engeri gy’oyinza okuddamu ekibuuzo ekyo, oluvannyuma owandiike eby’okuddamu ku mmaapu.
Olunyiriri lwa Musa
Ab’omu lunyiriri lwa Musa baali baweereza ba Yakuwa. Manya abamu ku bo.
EBY’OKWESOMESA

robotstxt: allowed

filter: keep


text:
Chapter 31
1 Mukama n'agamba Musa nti
2 Woolera eggwanga ly'abaana ba Isiraeri ku Bamidiyaani; oluvannyuma olyoke okuŋŋaanyizibwe eri abantu bo.
3 Musa n'agamba abantu nti Muggye mu mmwe abasajja mubawe eby'okulwanyisa olw'entalo, batabaale Midiyaani, okuwoolera eggwanga lya Mukama ku Midiyaani.
4 Munaggya ku buli kika lukumi okubunya ebika byonna ebya Isiraeri, ne mubatuma okutabaala.
5 Awo ne baleeta ku nkumi za Isiraeri, ku buli kika lukumi, kakumi mu enkumi bbiri nga balina eby'okulwanyisa olw'entalo.
6 Musa n'abasindika okutabaala, ku buli kika lukumi, bo ne Finekaasi mutabani wa Eriyazaali kabona, okutabaala, awamu n'ebintu eby'omu watukuvu n'amakondeere agalawa mu mukono gwe.
7 Ne balwana ne Midiyaani, nga Mukama bwe yalagira Musa; ne batta buli musajja.
8 Ne batta bakabaka ba Midiyaani wamu n'abalala abattibwa; Evi ne Lekemu, ne Zuuli, ne Kuula, ne Leeba, bakabaka ba Midiyaani abataano: ne Balamu mutabani wa Byoli baamutta n'ekitala.
9 Abaana ba Isiraeri ne banyaga abakazi ba Midiyaani n'abaana baabwe abato; n'ebisibo byabwe byonna, n'embuzi zaabwe zonna, n'ebintu byabwe byonna ne babitwala okuba omunyago.
10 N'ebibuga byabwe byonna mu bifo mwe baasulanga, n'ensiisira zaabwe zonna, ne babyokya omuliro.
11 Ne batwala omunyago gwonna ne bye baafuna byonna, oba nga bantu oba nga nsolo.
12 Ne baleeta omwandu ne bye baafuna n'omunyago eri Musa n'eri Eriyazaali kabona n'eri ekibiina ky'abaana ba Isiraeri, eri olusiisira olwali mu nsenyi za Mowaabu, eziri ku Yoludaani e Yeriko.
13 Awo Musa ne Eriyazaali kabona n'abakulu bonna ab'ekibiina ne bafuluma okubasisinkana ebweru w'olusiisira.
14 Musa n'asuguwalira abaami b'eggye, abaami b'enkumi n'abaami b'ebikumi, abaava mu kuweereza mu lutabaalo.
15 Musa n'abagamba nti Abakazi bonna mubawonyezza okufa?
16 Laba, bano be baasobesa abaana ba Isiraeri ku Mukama, olw'okuteesa kwa Balamu, mu bigambo bya Peoli, bw'atyo kawumpuli n'aba mu kibiina kya Mukama.
17 Kale nno kaakano mutte buli musajja ku baana abato, era mutte buli mukazi eyamanya omusajja ng'asula naye.
18 Naye abaana abato ab'obuwala, abatamanyanga musajja nga basula naye, mubeewonyeze obutafa.
19 Era musiisire ebweru w'olusiisira ennaku musanvu: buli eyatta omuntu yenna, era buli eyakoma ku muntu yenna eyattibwa, mwerongoose ku lunaku olw'okusatu ne ku lunaku olw'omusanvu, mmwe n'omwandu gwammwe.
20 Na buli kyambalo na buli kintu eky'eddiba, n'omulimu gwonna ogw'ebikuzzi by'embuzi, n'ebintu byonna eby'emiti, muneerongoosa.
21 Eriyazaali kabona n'agamba abasajja abatabaazi abaatabaala nti Lino lye tteeka ery'ekiragiro Mukama ky'alagidde Musa:
22 naye zaabu ne ffeeza, ekikomo, ekyuma, ebbaati, n'erisasi,
23 buli kintu ekiyinza omuliro, munaakiyisa mu muliro, ne kiba kirongoofu; naye kinaalongoosebwa n'amazzi ag'okwawula: n'ebyo byonna ebitayinza muliro munaabiyisa mu mazzi.
24 Era mulyoza engoye zammwe ku lunaku olw'omusanvu, ne muba balongoofu, oluvannyuma ne mulyoka muyingira mu lusiisira.
25 Mukama n'agamba Musa nti
26 Bala omuwendo gw'omunyago ogwanyagibwa, abantu era n'ensolo, ggwe ne Eriyazaali kabona n'emitwe gy'ennyumba za bakitaabwe ez'ekibiina:
27 mwawulemu omunyago ebitundu bibiri; eky'abasajja abamanyi entalo abaatabaala, n'eky'ekibiina kyonna:
28 omusolooleze Mukama omusolo ku basajja abatabaazi abaatabaala: buli bitaano obulamu bumu, ku bantu ne ku nte ne ku ndogoyi ne ku mbuzi:
29 guggye ku kitundu kyabwe, oguwe Eriyazaali kabona, okuba ekiweebwayo ekisitulibwa ekya Mukama.
30 Ne ku kitundu eky'abaana ba Isiraeri onoggyako obumu obuggibwa ku buli ataano, ku bantu, ku nte, ku ndogoyi, ne ku mbuzi, ku nsolo zonna, n'obuwa Abaleevi, abakuuma ennyumba ya Mukama gye baateresebwa.
31 Musa ne Eriyazaali kabona ne bakola nga Mukama bwe yalagira Musa.
32 N'eby'okugereka ebyafikkawo ku munyago abasajja abatabaazi gwe baanyaga, byali endiga obusiriivu mukaaga mu obukumi musanvu mu enkumi ttaano,
33 n'ente obukumi musanvu mu enkumi bbiri,
34 n'endogoyi obukumi mukaaga mu lukumi,
35 n'abantu obukumi busatu mu enkumi bbiri okugatta bonna, ku bakazi abatamanyanga musajja nga basula naye.
36 N'ekitundu ekyali eky'abo abaatabaala, omuwendo gwakyo kyali endiga obusiriivu busatu mu obukumi busatu mu kasanvu mu bitaano:
37 n'omusolo gwa Mukama ogw'oku ndiga gwali lukaaga mu nsanvu mu ttaano.
38 N'ente zaali obukumi busatu mu kakaaga; ku ezo omusolo gwa Mukama gwali nsanvu mu bbiri.
39 N'endogoyi zaali obukumi busatu mu bitaano; ku ezo omusolo gwa Mukama gwali nkaaga mu emu.
40 N'abantu baali kakumi mu kakaaga; ku abo omusolo gwa Mukama gwali abantu asatu mu babiri.
41 Musa n'awa Eriyazaali kabona omusolo, kye kyali ekiweebwayo ekisitulibwa ekya Mukama, nga Mukama bwe yalagira Musa.
42 Musa n'aggya ku kitundu eky'abaana ba Isiraeri, Musa kye yayawula ng'akiggya ku basajja abaatabaala,
43 (era ekitundu eky'ekibiina kyali endiga obusiriivu busatu mu obukumi busatu mu kasanvu mu bitaano,
44 n'ente obukumi busatu mu kakaaga,
45 n'endogoyi obukumi busatu mu bitaano,
46 n'abantu kakumi mu kakaaga;)
47 ku kitundu eky'abaana ba Isiraeri Musa n'aggya obulamu bumu obuggibwa ku buli ataano, ku bantu era ne ku nsolo, n'abiwa Abaleevi abaakuumanga ennyumba ya Mukama gye baateresebwa; nga Mukama bwe yalagira Musa.
48 N'abaami abaatwala enkumi ez'omu ggye, abaami b'enkumi n'abaami b'ebikumi, ne basemberera Musa:
49 ne bagamba Musa nti Abaddu bo babaze omuwendo gw'abasajja abatabaazi be tutwala, so tekubuzeeko muntu n'omu ku ffe.
50 Era tuleese ekirabo kya Mukama, buli muntu ky'afunye, eby'obuyonjo ebya zaabu, emikuufu egy'oku magulu, n'emisagga, empeta eziriko obubonero n'ez'omu matu, n'ebikomo, okutangirira obulamu bwaffe mu maaso ga Mukama
51 Musa ne Eriyazaali kabona ne babaggyako ezaabu, eby'obuyonjo byonna ebiweese.
52 Ne zaabu yonna ey'ekiweebwayo ekisitulibwa kye baawaayo eri Mukama; nga bagiggya ku baami b'enkumi ne ku baami b'ebikumi, yali sekeri kakumi mu kakaaga mu lusanvu mu ataano.
53 (Kubanga abasajja abatabaazi; baali beenyagidde ebintu, buli muntu ebibye.)
54 Musa ne Eriyazaali kabona ne batwala ezaabu ey'abaami b'enkumi n'ab'ebikumi, ne bagireeta mu weema ey'okusisinkanirangamu, okuba nga ekijjukizo eri abaana ba Isiraeri mu maaso ga Mukama.


text:
Chapter 136
1 Mumwebaze Mukama; kubanga mulungi: Kubanga okusaasira kwe kubeerera emirembe gyonna.
2 Mumwebaze Katonda wa bakatonda: Kubanga okusaasira kwe kubeerera emirembe gyonna.
3 Mumwebaze Mukama w'abaami: Kubanga okusaasira kwe kubeerera emirembe gyonna.
4 Oyo akola eby'amagero ebikulu yekka: Kubanga okusaasira kwe kubeerera emirembe gyonna.
5 Oyo eyakola eggulu n'amagezi: Kubanga okusaasira kwe kubeerera emirembe gyonna.
6 Oyo eyayaliira ensi waggulu ku mazzi: Kubanga okusaasira kwe kubeerera emirembe gyonna.
7 Oyo eyakola ebyaka ebikulu: Kubanga okusaasira kwe kubeerera emirembe gyonna.
8 Enjuba okufuga emisana: Kubanga okusaasira kwe kubeerera emirembe gyonna.
9 Omwezi n'emmunyeenye okufuga ekiro: Kubanga okusaasira kwe kubeerera emirembe gyonna.
10 Oyo eyakubira e Misiri ababereberye baabwe: Kubanga okusaasira kwe kubeerera emirembe gyonna.
11 N'aggyamu Isiraeri wakati mu bo: Kubanga okusaasira kwe kubeerera emirembe gyonna.
12 N'engalo ez'amaanyi, n'omukono omugolole: Kubanga okusaasira kwe kubeerera emirembe gyonna.
13 Oyo eyayawulamu wakati Ennyanja Emmyufu: Kubanga okusaasira kwe kubeerera emirembe gyonna.
14 N'ayisa Isiraeri wakati mu yo: Kubanga okusaasira kwe kubeerera emirembe gyonna:
15 Naye n'asuulira Falaawo n'eggye lye mu Nnyanja Emmyufu. Kubanga okusaasira kwe kubeerera emirembe gyonna.
16 Oyo eyaluŋŋamiza abantu be mu ddungu: Kubanga okusaasira kwe kubeerera emirembe gyonna.
17 Oyo eyakuba bakabaka abakulu: Kubanga okusaasira kwe kubeerera emirembe gyonna:
18 N'atta bakabaka abaatiikirivu: Kubanga okusaasira kwe kubeerera emirembe gyonna:
19 Sikoni kabaka w'Abamoli: Kubanga okusaasira kwe kubeerera emirembe gyonna:
20 Ne Ogi kabaka w'e Basani: Kubanga okusaasira kwe kubeerera emirembe gyonna:
21 N'agaba ensi yaabwe okuba obusika: Kubanga okusaasira kwe kubeerera emirembe gyonna:
22 Okuba obusika eri Isiraeri omuddu we: Kubanga okusaasira kwe kubeerera emirembe gyonna.
23 Eyatujjukira bwe twajeera: Kubanga okusaasira kwe kubeerera emirembe gyonna:
24 N'atuwonya eri abalabe baffe: Kubanga okusaasira kwe kubeerera emirembe gyonna.
25 Awa ebyokulya ebirina emibiri byonna: Kubanga okusaasira kwe kubeerera emirembe gyonna.
26 Mumwebaze Katonda ow'omu ggulu: Kubanga okusaasira kwe kubeerera emirembe gyonna.


text:
Essuula 11
1 Abatume n'ab'oluganda abaali mu Buyudaaya ne bawulira ng'amawanga nabo bakkirizza ekigambo kya Katonda.
2 Awo Peetero bwe yayambuka e Yerusaalemi, bali abakomole ne bawakana naye
3 nga bagamba nti Wagenda mu bantu abatali bakomole n'olya nabo.
4 Naye Peetero n'atanula n'abannyonnyola kinnakimu ng'agamba nti
5 Nze nnali mu kibuga Yopa nga nsaba; omwoyo gwange ne guwaanyisibwa, ne ndaba mu kwolesebwa ekintu nga kikka ng'essuuka ennene, nga kikwatiddwa ku birenge ebina okussibwa nga kiva mu ggulu, ne kinjijira:
6 bwe nneekaliriza amaaso ne ndowooza ne ndaba ebisolo by'oku nsi ebirina amagulu ana n'ebisolo eby'omu nsiko, n'eby'ekulula n'ennyonyi ez'omu bbanga.
7 Era ne mpulira eddoboozi nga liŋŋamba nti Peetero, yimirira osale olye.
8 Naye neŋŋamba nti Nedda, Mukama wange; kubanga ekintu eky'omuzizo newakubadde ekibi tekiyingiranga mu kamwa kange n'akatono.
9 Naye eddoboozi ne linziramu omulundi ogw'okubiri nga liva mu ggulu nti Katonda bye yalongoosa tobifuulanga ggwe bya muzizo.
10 Ne kiba bwe kityo emirundi esatu; byonna ne birinnyisibwa nate mu ggulu.
11 Kale, laba, amangu ago abantu basatu baali nga bayimiridde mu maaso g'ennyumba mwe twali, abaatumibwa gye ndi okuva e Kayisaliya.
12 Omwoyo n'aŋŋamba okugenda nabo, obutayawula. Bano ab'oluganda omukaaga ne bagenda nange, ne tuyingira mu nnyumba y'oli;
13 n'atubuulira bwe yalaba malayika mu nnyumba ye ng'ayimiridde ng'agamba nti Tuma e Yopa oyite Simooni erinnya lye ery'okubiri Peetero;
14 alikubuulira ebigambo ebirikulokola ggwe n'ennyumba yo yonna.
15 Bwe nnali kye njije ntanule okwogera, Omwoyo Omutukuvu n'abagwako era nga bwe yasookera ku ffe.
16 Ne njijukira ekigambo kya Mukama waffe bwe yayogera nti Yokaana yabatiza na mazzi, naye mmwe mulibatizibwa na Mwoyo Mutukuvu.
17 Kale Katonda oba nga abawadde ekirabo ekyo nga ffe okwenkanankana, bwe twakkiriza Mukama waffe Yesu Kristo, nze nnali ani eyandiyinzizza okuziyiza Katonda?
18 Bwe baawulira ebyo ne basirika, ne bagulumiza Katonda nga bagamba nti Kale Katonda; awadde n'ab'amawanga okwenenya okutuuka ku bulamu.
19 N'abo abaasaasaana mu kuyigganyizibwa okwaliwo ku Suteefano ne batambula okutuuka e Foyiniiki ne Kupulo ne Antiyokiya, ne batabuulira kigambo muntu mulala wabula Abayudaaya bokka.
20 Naye waaliwo abantu mu bo ab'e Kupulo n'ab'e Kuleene, abo bwe baatuuka mu Antiyokiya bo ne boogera n'Abayonaani, nga babuulira Mukama waffe Yesu.
21 N'omukono gwa Mukama waffe gwali nabo: ekibiina kinene eky'abakkiriza ne bakyukira Mukama waffe.
22 Ekigambo ekyo ne kiwulirwa okutuuka mu matu g'ekkanisa eyali mu Yerusaalemi; ne batuma Balunabba okutuuka mu Antiyokiya:
23 naye bwe yamala okutuuka n'alaba ekisa kya Katonda n'asanyuka, n'ababuulirira bonna nti Mumalirire mu mutima okwekwata ku Mukama waffe:
24 kubanga yali muntu mulungi, n'ajjula Omwoyo Omutukuvu n'okukkiriza. Ekibiina kinene ne kireetebwa eri Mukama waffe.
25 N'avaayo okugenda e Taluso okunoonya Sawulo:
26 bwe yamala okumulaba n'amuleeta mu Antiyokiya. Awo olwatuuka ne bamala mwaka mulamba nga bakuŋŋaana n'ekkanisa ne bayigiriza ekibiina kinene: abayigirizwa ne basooka okuyitibwa Abakristaayo mu Antiyokiya.
27 Mu nnaku ezo bannabbi ne bava e Yerusaalemi okutuuka Antiyoklya.
28 N'ayimirira omu ku bo, erinnya lye Agabo, n'abuulira ku bw'Omwoyo nti Waliba enjala nnyingi mu nsi zonna: nayo yabaawo ku mirembe gya Kulawudiyo.
29 Abayigirizwa, buli muntu nga bwe yalina ebintu, ne bateesa okuweereza ab'oluganda abaali batuula e Buyudaaya:
30 n'okukola ne bakola bwe batyo ne baweereza abakadde mu mukono gwa Balunabba ne Sawulo.


text:
Chapter 11
1 Suulanga emmere yo ku mazzi: kubanga oligiraba ennaku nnyingi nga ziyiseewo.
2 Owenga musanvu omugabo, weewaawo, munaana; kubanga tomanyi ekibi bwe kiriba ku nsi.
3 Ebire bwe bijjula enkuba, ne biyiika ku nsi: n'omuti bwe gugwa okwolekera obukiika obwa ddyo oba obwa kkono, mu kifo omuti mwe gugwa we gulibeera.
4 Alabirira embuyaga talisiga; n'oyo atunuulira ebire talikungula.
5 Nga bw’otomanyi ekkubo ery'empewo bwe liri, newakubadde amagumba bwe gakulira mu lubuto lw'oyo ali olubuto; era bw'otyo bw'otomanyi mulimu gwa Katonda akola byonna.
6 Enkya osiganga ensigo zo, n'akawungeezi toddirizanga mukono gwo: kubanga tomanyi bwe ziri ku zo eziriraba omukisa, oba zino oba ezo, oba zonna ziryenkana okuba ennungi.
7 Mazima omusana guwooma, era kigambo kya ssanyu amaaso okulaba enjuba.
8 Weewaawo, omuntu bw'awangaala emyaka emingi, agisanyukirenga gyonna; naye ajjukirenga ennaku ez'ekizikiza, kubanga ziriba nnyingi. Byonna ebijja butaliimu.
9 Sanyukiranga obuvubuka bwo, ggwe omulenzi; omutima gwo gukusanyusenga mu nnaku ez'obuvubuka bwo, otambulirenga mu makubo ag'omutima gwo ne mu kulaba kw'amaaso go: naye tegeera nga Katonda alikusalira omusango gw'ebyo byonna.
10 Kale ggyangawo obuyinike ku mutima gwo, oggyengawo obubi ku mubiri gwo: kubanga obuto n'obuvubuka butaliimu.


text:
Kyaddaki mwana muwala Winnie Nwagi owa Swangz Avenue ayogedde amazima ku bikwata ku mukwano gwe ne kabite we.
Omuyimbi Nwagi eyakuyimbira Musawo, y'omu ku bayimbi abakyala mu ggwanga lino, abasobodde okweyambisa omubiri gwe okutunda ennyimba ze kuba buli vidiyo esikiriza okulabwa naddala abasajja.
Olunnaku olw'eggulo yabadde ku NTV mu pulogulamu The beat era omukubiriza waayo Douglas Lwanga yamukemye ku nsonga z'omukwano gwe okutangaza eggwanga oba alina omuntu abojjerera ku mmese ye.
Nwagi eyabadde omusanyufu, yagambye nti alina Joshua Rukundo era aludde naye kumpi myaka 2 bukya atandiika okuyimba mu Coca Cola rated next.
Mungeri y'emu yagambye nti Rukundo musajja omwesigwa, alina omukwano ate y'omu kwabo abasobola okuyimusa ekitone kyange.
Like us on Facebook for more News, Pics, Videos, Events, Promos & lots of fun stuff..


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
7 Mu mwaka ogwasooka ogw’obufuzi bwa Kabaka Berusazza+ owa Babulooni, Danyeri bwe yali yeebase ku kitanda kye,+ yaloota ekirooto era n’ayolesebwa. Awo n’awandiika bye yalaba mu kirooto ekyo;+ yawandiika kalonda yenna.
2 Danyeri yagamba nti:
“Nnatunuulira ebyo bye nnayolesebwa ekiro, era laba! empewo ennya ez’eggulu zaali zisiikuula ennyanja ennene.+
3 Awo ensolo ennene nnya+ ne ziva mu nnyanja, nga buli emu ya njawulo ku ginnaayo.
4 “Ensolo eyasooka yali efaanana ng’empologoma,+ era yalina ebiwaawaatiro ng’eby’empungu.+ Nnatunula okutuusa ebiwaawaatiro byayo lwe byakongolwako, era yasitulwa ku ttaka n’eyimirizibwa ku magulu abiri ng’omuntu, era n’eweebwa omutima gw’omuntu.
5 “Era laba! ensolo endala ey’okubiri yali efaanana ng’eddubu.+ Oludda lwayo olumu lwali luyimusiddwa, era embiriizi ssatu zaali mu kamwa kaayo, mu mannyo gaayo; yagambibwa nti, ‘Situka olye ennyama nnyingi.’+
6 “Oluvannyuma lw’ebyo nneeyongera okutunula, era laba! ensolo endala eyali efaanana ng’engo,+ naye nga ku mugongo gwayo kuliko ebiwaawaatiro bina ebyali ng’eby’ekinyonyi. Ensolo eyo yalina emitwe ena,+ era yaweebwa obuyinza okufuga.
7 “Oluvannyuma lw’ebyo nneeyongera okutunuulira ebyo bye nnali njolesebwa ekiro, ne ndaba ensolo ey’okuna; yali ya ntiisa nnyo, ng’erina amaanyi mangi nnyo, era ng’erina amannyo amanene ag’ekyuma. Yali erya, ng’ebetenta, era ebyasigalawo yabirinnyirira n’ebigere byayo.+ Yali ya njawulo ku nsolo ziri ezaasooka, era yalina amayembe kkumi.
8 Bwe nnali nkyalowooza ku mayembe ago, laba! ejjembe eddala ettono+ ne limera mu go, era amayembe asatu ku gali agaasooka ne gakuulibwa mu maaso gaalyo. Era ejjembe lino lyalina amaaso agalinga ag’omuntu n’akamwa akaali koogeza amalala.+
9 “Nneeyongera okutunula okutuusa entebe ez’obwakabaka lwe zaateekebwawo, era Oyo Abaddewo Okuva Edda n’Edda+ n’atuula.+ Ebyambalo bye byali byeru ng’omuzira,+ era enviiri z’oku mutwe gwe zaali ng’ebyoya by’endiga ebitukula. Entebe ye yali nnimi za muliro; nnamuziga zaayo zaali muliro ogwaka.+
10 Omugga ogw’omuliro gwali gukulukuta okuva mu maaso ge.+ Bamalayika lukumi emirundi lukumi baali bamuweereza, era bamalayika mutwalo emirundi mutwalo baali bayimiridde mu maaso ge.+ Awo Kkooti+ n’etuula era ebitabo ne bibikkulwa.
11 “Mu kiseera ekyo nneeyongera okutunula olw’ebigambo ebyoleka amalala bye nnawulira ng’ejjembe lyogera;+ nnatunula okutuusa ensolo eyo lwe yattibwa, omubiri gwayo ne guzikirizibwa, era n’eweebwayo okwokebwa mu muliro.
12 Naye zo ensolo endala+ zaggibwako obufuzi bwazo, era obulamu bwazo ne bwongezebwayo okumala ekiseera n’ebiro.
13 “Nneeyongera okutunuulira ebyo bye nnali njolesebwa ekiro, ne ndaba oyo eyali afaanana ng’omwana w’omuntu+ ng’ajjira mu bire eby’eggulu; n’akkirizibwa okugenda awaali Oyo Abaddewo Okuva Edda n’Edda,+ ne bamutwala mu maaso ge.
14 N’aweebwa obufuzi,+ n’ekitiibwa,+ n’obwakabaka, abantu b’amawanga gonna n’ennimi zonna bamuweerezenga.+ Obufuzi bwe bwe bufuzi obw’emirembe n’emirembe obutalivaawo, era obwakabaka bwe tebulizikirizibwa.+
15 “Nze Danyeri, omutima gwange gweraliikirira, kubanga ebyo bye nnalaba mu kwolesebwa byantiisa.+
16 Ne nsemberera omu ku abo abaali bayimiridde awo nsobole okumubuuza amakulu gennyini ag’ebintu ebyo. Yannyanukula era n’ambuulira amakulu g’ebintu ebyo.
17 “‘Ensolo ezo ennya ennene,+ be bakabaka bana abaliyimirira ku nsi.+
18 Naye abatukuvu b’Oyo Ali Waggulu wa Byonna+ baliweebwa obwakabaka,+ era buliba bwabwe+ emirembe n’emirembe, weewaawo, emirembe gyonna.’
19 “Ne njagala okumanya ebisingawo ku nsolo ey’okuna eyali ey’enjawulo ku ndala zonna, eyali ey’entiisa ennyo, ng’erina amannyo ag’ekyuma n’enjala ez’ekikomo, era eyali erya, ng’ebetenta, era ng’erinnyirira ebyasigalawo n’ebigere byayo.+
20 Era ne njagala n’okumanya ebikwata ku mayembe ekkumi+ agaali ku mutwe gwayo, n’ejjembe eddala eryamera amayembe asatu ne gagwa mu maaso gaalyo,+ ejjembe eryalina amaaso n’akamwa akaali koogeza amalala era eryali eddene okusinga amalala.
21 “Nneeyongera okutunula ng’ejjembe eryo lirwanyisa abatukuvu, era lyali libasinzizza amaanyi,+
22 okutuusa Oyo Abaddewo Okuva Edda n’Edda+ lwe yajja, omusango ne gusalibwa era abatukuvu b’Oyo Ali Waggulu wa Byonna+ ne bagusinga; ekiseera ekigereke ne kituuka abatukuvu okuweebwa obwakabaka.+
23 “Awo n’aŋŋamba nti, ‘Ensolo ey’okuna bwe bwakabaka obw’okuna obuliba mu nsi. Buliba bwa njawulo ku bwakabaka obulala bwonna; bulirya ensi yonna, buligirinnyirira, era buligibetenta.+
24 Amayembe ekkumi, be bakabaka kkumi abaliva mu bwakabaka obwo; walibaawo kabaka omulala alibaddirira, era aliba wa njawulo ku baasooka, era aliweebuula bakabaka basatu.+
25 Alyogera ebigambo ebibi ku Oyo Asingayo Okuba Waggulu,+ era abatukuvu b’Oyo Ali Waggulu wa Byonna alibayigganya olutata. Alyagala okukyusa ebiseera n’etteeka, era baliweebwayo mu mukono gwe okumala ekiseera, n’ebiseera, n’ekitundu ky’ekiseera.+
26 Naye Kkooti yatuula, obufuzi bwe ne babumuggyako okusobola okumusaanyaawo n’okumuzikiririza ddala.+
27 “‘Obwakabaka n’obufuzi n’ekitiibwa ky’obwakabaka bwonna obuli wansi w’eggulu ne biweebwa abantu abatukuvu b’Oyo Ali Waggulu wa Byonna.+ Obwakabaka bwabwe bwe bwakabaka obw’emirembe n’emirembe,+ era obufuzi bwonna bulibaweereza era bulibagondera.’
28 “Ebintu ebyo awo we byakoma. Naye nze Danyeri nnatya nnyo era ne mpeeruuka; naye ebintu ebyo nnabikuumira mu mutima gwange.”
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Danyeri 7
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Chapter 35
1 Mukama n'agambira Musa mu nsenyi za Mowaabu ku Yoludaani e Yeriko nti
2 Lagira abaana ba Isiraeri okuwa Abaleevi ebibuga eby'okutuulamu nga babiggya ku busika obw'obutaka bwabwe; era n'amalundiro ag'oku bibuga agabyetoolodde muligawa Abaleevi.
3 N'ebibuga banaabanga nabyo okusulamu: n'amalundiro gaako ganaabanga ga bisibo byabwe era ga bintu byabwe era ga nsolo zaabwe zonna.
4 N'amalundiro ag'oku bibuga, ge muliwa Abaleevi, galiva ku bbugwe w'ekibuga n'okweyongerayo emikono lukumi enjuyi zonna.
5 Era muligera ebweru w'ekibuga ku luuyi olw'ebuvanjuba emikono enkumi bbiri, ne ku luuyi olw'obukiika obwa ddyo emikono enkumi bbiri, ne ku luuyi olw'ebugwanjuba emikono enkumi bbiri, ne ku luuyi olw'obukiika obwa kkono emikono enkumi bbiri, ekibuga nga kiri wakati. Ago ge galiba gye bali amalundiro ag'oku bibuga.
6 N'ebibuga bye muliwa Abaleevi, biriba ebibuga mukaaga eby'okuddukiramu, bye muliwa omussi w'omuntu okuddukira omwo: era mulyongera ku ebyo ebibuga ana mu bibiri.
7 Ebibuga byonna bye muliwa Abaleevi biriba ebibuga ana mu munaana; byo n'amalundiro gaabyo.
8 N'ebibuga bye muliggya ku butaka obw'abaana ba Isiraeri okubigaba, ku bangi muliggyako bingi; ne ku batono muliggyako bitono: buli muntu ng'obusika bwe bwe buliba bw'alisikira, bw'atyo bw'aligabira Abaleevi ku bibuga bye.
9 Mukama n'agamba Musa nti
10 Yogera n'abaana ba Isiraeri obagambe nti Bwe mulisomoka Yoludaani ne muyingira mu nsi ya Kanani,
11 kale mulyerondera ebibuga okuba ebibuga eby'okuddukiramu gye muli; omussi w'omuntu anattanga omuntu yenna ng'ataniddwa addukire omwo.
12 N'ebibuga binaabanga gye muli bya kuddukirangamu eri omuwoolezi w'eggwanga; omussi w'omuntu alemenga okufa nga tannayimirira mu maaso g'ekibiina okusalirwa omusango.
13 N'ebibuga bye muliwa biriba gye muli ebibuga mukaaga bya kuddukiramu.
14 Muliwa ebibuga bisatu emitala wa Yoludaani, era muliwa ebibuga bisatu mu nsi ya Kanani; binaabanga bibuga bya kuddukirangamu.
15 Eri abaana ba Isiraeri n'eri omugenyi n'eri oyo atuula mu bo, ebibuga ebyo omukaaga binaabanga bya kuddukirangamu: buli anattanga omuntu yenna ng'ataniddwa addukirenga omwo.
16 Naye oba nga yamukuba n'ekintu eky'ekyuma n'okufa n'afa, oyo nga mussi wa muntu: omussi w'omuntu talemanga kuttibwa.
17 Era oba nga yamukuba n'ejjinja ng'alikutte mu ngalo, eriyinza okutta omuntu, n'afa, oyo nga mussi wa muntu: omussi w'omuntu talemanga kuttibwa.
18 Oba nga yamukuba n'ekintu eky'omuti ng'akikutte mu ngalo, ekiyinza okutta omuntu, n'afa, oyo nga mussi wa muntu: omussi w'omuntu talemanga kuttibwa.
19 Omuwoolezi w'omusaayi yennyini ye anattanga omussi w'omuntu: lw'amusisinkananga lw'amuttanga.
20 Era oba nga yamufumita olw'okumukyawa, oba yamukasuukirira, ng'ateeze, n'okufa n'afa;
21 oba yamukuba n'ekikonde olw'obulabe, n'okufa n'afa: eyamukuba talemanga kuttibwa; oyo mussi wa muntu: omuwoolezi w'omusaayi alitta omussi w'omuntu; lw'alimusisinkana.
22 Naye oba nga yamufumita mangu awatali bulabe, oba yamukasuukirira ekintu kyonna nga tateeze,
23 oba ejjinja lyonna eriyinza okutta omuntu, nga tamulabye, n'alimusuulako, n'okufa n'afa, so tabanga mulabe we, so teyayagala kumukola bubi:
24 kale ekibiina banaasalanga omusango gw'oyo eyakuba n'omuwoolezi w'omusaayi ng'emisango egyo bwe giri:
25 era ekibiina banaawonyanga omussi w'omuntu mu mukono gw'omuwoolezi w'omusaayi, era ekibiina banaamuzzangayo mu kibuga kye eky'okuddukirangamu kye yali addukiddemu: era anaasulanga omwo okutuusa kabona omukulu eyafukibwako amafuta amatukuvu lw'anaafanga.
26 Naye omussi w'omuntu bw'anaabanga ayise ku nsalo y'ekibuga kye eky'okuddukirangamu, ky'addukiramu;
27 omuwoolezi w'omusaayi n'amusanga ng'ali bweru w'ensalo y'ekibuga kye eky'okuddukirangamu, omuwoolezi w'omusaayi n'atta omussi w'omuntu; tabangako musango gwa musaayi:
28 kubanga yalema okubeera mu kibuga kye eky'okuddukirangamu okutuusa kabona omukulu lwe yandifudde: naye kabona omukulu ng'amaze okufa kale omussi w'omuntu anaddangayo mu nsi ey'obutaka bwe.
29 Era ebyo binaabanga tteeka lya musango gye muli mu mirembe gyammwe gyonna mu nnyumba zammwe zonna.
30 Buli anattanga omuntu yenna, omussi w'omuntu anattibwanga olw'akamwa k'abajulirwa: naye omujulirwa omu talumirizanga muntu yenna okumutta.
31 Era temukkirizanga bya kununula bulamu bwa mussi wa muntu, asaanidde okufa: naye talemanga kuttibwa.
32 So temukkirizanga bya kununula oyo eyaddukira mu kibuga kye eky'okuddukirangamu, akomewo okutuula mu nsi, okutuusa kabona lw'alifa.
33 Bwe mutyo temwonoonanga nsi gye mulimu: kubanga omusaayi, ogwo gwe gwonoona ensi: so n'ensi teyinza kutangirirwa olw'omusaayi oguyiise omwo, wabula n'omusaayi gw'oyo eyaguyiwa.
34 So temwonoonanga nsi gye mutuulamu, gye mbeeramu wakati: kubanga nze Mukama mbeera wakati mu baana ba Isiraeri.


text:
Chapter 65
1 Ettendo likulindirira, ai Katonda, mu Sayuuni: Era ggwe gwe banaatuukiririzanga obweyamo.
2 Ai ggwe awulira okusaba, Bonna abalina omubiri balijja gy'oli.
3 Ebitali bya butuukirivu binsinze: Okwonoona kwaffe olikunaaliza ddala.
4 Alina omukisa oyo gw'olonda, era gw'osembeza gy'oli. Abeerenga mu mpya zo: Tunakkusibwanga obulungi obw'ennyumba yo, Awatukuvu mu yeekaalu yo.
5 N'ebigambo eby'entiisa olituddamu mu butuukirivu, Ai Katonda ow'obulokozi bwaffe; Ggwe enkomerero zonna ez'ensi gwe zeesiga, N'abo abali ewala ku nnyanja:
6 Oyo yanyweza ensozi n'amaanyi ge: Nga yeesiba obuyinza:
7 Asirisa okuwuuma kw'ennyanja, Okuwuuma kw'amayengo gaayo, N'okuyoogaana kw'amawanga.
8 Era n'abo abatuula ku nkomerero z'ensi batya olw'obubonero bwo: Ggwe osanyusa emiryango gy'enkya n'egy'akawungeezi.
9 Okyalira ensi, n'ogifukirira, Ogigaggawaza nnyo; Omugga gwa Katonda gujjudde amazzi: Obalabira eŋŋaano, ng'omaze okulongoosa ensi bw'otyo.
10 Ofukirira ensalosalo zaayo amazzi amangi; Olongoosa ebibibi byayo: Ogigonza n'oluwandaggirize; Okuwa omukisa okumera kwayo.
11 Oteeka engule ku mwaka, bwe bulungi bwo; N'amakubo go gatonnyesa obugimu.
12 Gatonnyesa mu malundiro ag'omu ddungu: N'obusozi bwesiba essanyu.
13 Amalundiro gambala ebisibo; Era n'ebiwonvu bibikkiddwa eŋŋaano: Byogerera waggulu olw'essanyu, era biyimba.


text:
Minisita wa Kampala Beti Olive Namisango Kamya-Turomwe ayitiddwa mu lukiiko lwa Kampala Capital City Authority (KCCA) ku Mande sabiti ejja nga 19, June, 2017 okutangaza ku ntambuza y'emirimu.
Mu lukiiko olwatudde olunnaku olw'eggulo nga lukulembeddwamu Omuloodi Ssalongo Erias Lukwago, olukiiko lwafulumizza ekiwandiiko nga minisita Kamya atekeddwa okweyanjula ku Mmande okutangaza biki ebiri mu bbago eryatwalibwa mu Palamenti, okukyusa mu ssemateeka wa KCCA.
Lukwago agamba nti batekeddwa mu nzikiza ku nsonga ze bbago nga minisita Kamya atekeddwa okutangaza olukiiko ku nsonga ezo.
Wabula Minisita Kamya agambye nti okukiika mu lukiiko lwa KCCA tekikola makulu nga bakansala batekeddwa okuteesa, ebyogeddwako bisindikibwa mu offisi ye, okubyekenenya.
Like us on Facebook for more News, Pics, Videos, Events, Promos & lots of fun stuff..


text:
Chapter 22
1 Awo Dawudi n'agamba Mukama ebigambo eby'oluyimba luno ku lunaku Mukama kwe yamuwonyeza mu mukono gw'abalabe be bonna ne mu mukono gwa Sawulo:
2 n'ayogera nti Mukama lwe lwazi lwange era ekigo kyange era omulokozi wange, owange nze;
3 Katonda ow'olwazi lwange, oyo gwe nneesiganga; Engabo yange, era ejjembe ery'obulokozi bwange, ekigo kyange ekiwanvu, era ekiddukiro kyange; Omulokozi wange, ggwe omponya mu kyejo.
4 Naakaabira Mukama, asaanidde okutenderezebwa: Bwe ntyo bwe nnaalokokanga eri abalabe bange.
5 Kubanga amayengo ag'okufa gazingiza, Amataba ag'obutatya Katonda ne gantiisa.
6 Emigwa egy'emagombe gyanneetooloola: Ebyambika eby'okufa byantuukako.
7 Bwe nnalaba ennaku ne nkaabira Mukama, Weewaawo, nakaabira Katonda wange: N'awulira eddoboozi lyange ng'ayima mu yeekalu ye, Okukaaba kwange ne kutuuka mu matu ge.
8 Ensi n'eryoka esagaasagana n'ekankana, Emisingi gy'eggulu ne gijjulukuka Ne gikankanyizibwa, kubanga asunguwadde.
9 Omukka ne gunyooka okuva mu nnyindo ze, N'omuliro ogwava mu kamwa ke ne gwokya: Ne gukwata amanda.
10 Yakutamya n'eggulu n'aserengeta; Ekizikiza ekiziyivu ne kiba wansi w'ebigere bye.
11 Ne yeebagala kerubi n'abuuka: Weewaawo, yalabikira ku biwawaatiro by'empewo.
12 N'afuula ekizikiza okuba eweema ezimwetooloola: Amazzi we gakuŋŋaanira, ebire ebiziyivu eby'omu ggulu.
13 Okumasamasa okwali mu maaso ge Ne kwasa amanda ag'omuliro.
14 Mukama n'abwatuka ng'ayima mu ggulu, Ali waggulu ennyo n'aleeta eddoboozi lye.
15 N'alasa obusaale n'abasaasaanya; N'aweereza okumyansa n'abeeraliikiriza.
16 Awo ensalosalo ez'ennyanja ne ziryoka zirabika, Emisingi gy'ensi ne gyeruka, Olw'okunenya kwa Mukama, Olw'okufuuwa omukka ogw'omu nnyindo ze.
17 Yatuma ng'ayima waggulu n'antwala; N'ampalula n'anziya mu mazzi amangi;
18 N'amponya eri omulabe wange ow'amaanyi, Eri abo abaankyawa; kubanga bannyinga amaanyi.
19 Bangwako ku lunaku kwe nnalabira ennaku: Naye Mukama ye yannyweza.
20 Era n'anfulumya n'andeeta mu kifo ekigazi: Yamponya kubanga yansanyukira.
21 Mukama yampa empeera ng'obutuukirivu bwange bwe bwali: Ansasudde ng'obulongoofu bw'engalo zange bwe bwali.
22 Kubanga nakuumanga amakubo ga Mukama, So siddanga ku Katonda wange lwa kyejo.
23 Kubanga emisango gye gyonna gy'abanga mu maaso gange: N'amateeka ge sigavangamu.
24 Era nabanga eyatuukirira eri ye, ne nneekuuma mu butali butuukirivu bwange.
25 Mukama kyavudde ansasula ng'obutuukirivu bwange bwe bwali: Ng'obulongoofu bwange bwe bwali mu maaso ge.
26 Awali ow'ekisa oneeraganga wa kisa, Awali omuntu eyatuukirira oneeraganga mutuukirivu;
27 Awali omulongoofu oneeraganga mulongoofu; Era awali omukakanyavu oneeraganga aziyiza.
28 Era olirokola abantu abaabonyabonyezebwa: Naye amaaso go gatunuulira ab'amalala obasse wansi.
29 Kubanga ggwe ttabaaza yange, ai Mukama: Era Mukama alyakira ekizikiza kyange.
30 Kubanga ku lulwo nziruka mbiro ne nnumba ekibiina: Ku lwa Katonda wange mbuuka ekigo:
31 Katonda ekkubo lye lyatuukirira: Ekigambo kya Mukama kyakemebwa; Oyo ye ngabo eri abo bonna abamwesiga.
32 Kubanga ani Katonda wabula Mukama? Oba ani lwazi wabula Katonda waffe?
33 Katonda kye kigo kyange eky'amaanyi: Era aluŋŋamya eyatuukirira mu kkubo lye.
34 Afuula ebigere bye okuba (ng'ebigere) by'ennangaazi: Era anteeka ku bifo byange ebigulumivu.
35 Ayigiriza engalo zange okulwana; Emikono gyange ne gitega omutego ogw'ekikomo.
36 Era ompadde engabo ey'obulokozi bwo: N'obuwombeefu bwo bungulumizizza.
37 Wagaziya ebisinde byange wansi wange, Ebigere byange ne bitaseerera.
38 Nayigganya abalabe bange, ne mbazikiriza; So saakyuka nate nga tebannamalibwawo.
39 Era mbamazeewo ne mbafumitira ddala n'okuyinza ne batayinza kugolokoka: Weewaawo, bagudde wansi w'ebigere byange.
40 Kubanga onsibye amaanyi ag'okulwana: Owangudde wansi wange abo abangolokokerako.
41 Era abalabe bange obankubizza amabega, nzikirize abo abankyawa.
42 Baatunula naye tewali wa kulokola; Baatunuulira Mukama naye n'atabaddamu.
43 Awo ne mbasekulirasekulira ddala ng'enfuufu ey'oku nsi, Nabasamba ng'ebitosi eby'omu nguudo ne mbasaasaanya.
44 Era omponyezza mu kuwakana kw'abantu bange; N'onkuuma okuba omutwe gw'amawanga: Eggwanga lye ssimanyanga Lirimpeereza.
45 Bannaggwanga balinjeemulukukira: Nga kyebajje bampulire baliŋŋondera.
46 Bannaggwanga baliggweerera, Era baliva mu bifo byabwe eby'ekyama nga bakankana.
47 Mukama mulamu; era lwazi lwange atenderezebwe; Agulumizibwe Katonda ow'olwazi olw'obulokozi bwange:
48 Ye Katonda ampalanira eggwanga, N'assa amawanga wansi wange,
49 Era anziya mu balabe bange: Weewaawo, ongulumiza okusinga abo abangolokokerako: Omponya eri omusajja ow'ekyejo.
50 Kyennaava nkwebaza, ai Mukama, mu mawanga, ne nnyimba okutendereza erinnya lyo.
51 Awa kabaka we obulokozi obunene: Era amukola eby'ekisa ekingi oyo gwe yafukako amafuta, Dawudi n'ezzadde lye emirembe gyonna.


text:
Chapter 21
1 Omutima gwa kabaka guli mu mukono gwa Mukama ng'emigga: Agukyusa gy'ayagala yonna.
2 Buli kkubo ery'omuntu ddungi mu maaso ge ye: Naye Mukama ye apima emitima.
3 Okukola eby'ensonga n'eby'omusango Kukkirizibwa Mukama okusinga ssaddaaka.
4 Amaaso ageegulumiza n'omutima ogw'amalala, Ye ttabaaza ey'ababi, kwe kwonoona.
5 Ebirowoozo eby'omunyiikivu bireeta bungi bwereere Naye buli muntu ayanguyiriza ayanguya okwetaaga obwetaazi.
6 Okufuna obugagga n'olulimi olulimba Mukka ogutwalibwa eruuyi n'eruuyi; ababunoonya banoonya okufa.
7 Ekyejo eky'ababi kiribamalawo; Kubanga bagaana okukola eby'ensonga.
8 Ekkubo ly'oyo eyeebinise omusango likyamakyama nnyo nnyini: Naye omulongoofu omulimu gwe mulungi.
9 Beeranga ku nnyumba waggulu awafunda Olemenga okubeera n'omukazi omuyombi mu nnyumba engazi.
10 Emmeeme y'omubi yeegomba obubi: Munne taganja n'akamu mu maaso ge.
11 Omunyoomi bw'abonerezebwa, atalina magezi agafuna: Era ow'amagezi bw'ayigirizibwa aweebwa okumanya.
12 Omuntu omutuukirivu alowooza ennyumba ey'omubi; Ababi bwe basuulibwa ne babula.
13 Aziba amatu ge omwavu bw'akaaba, Era naye alikaaba, naye taliwulirwa.
14 Ekirabo eky'omu kyama kikkakkanya obusungu, N'ekitone eky'omu kifuba kikkakkanya ekiruyi ekingi.
15 Okukolanga eby'ensonga ssanyu lya mutuukirivu. Naye kuzikirira eri abakola ebitali bya butuukirivu.
16 Omuntu awaba okuva mu kkubo ery'okutegeera Aliwummulira mu kkuŋŋaaniro ery'abafu.
17 Ayagala essanyu anaabanga mwavu: Ayagala omwenge n'amafuta taabenga mugagga.
18 Omubi aba kinunulo kya mutuukirivu; N'oyo asala enkwe adda mu kifo ky'abagolokofu.
19 Beeranga mu nsi ey'eddungu Olemenga okubeera n'omukazi omuyombi anyiiganyiiga.
20 Mu nnyumba ey'omutuukirivu mulimu obugagga obw'omuwendo omungi n'amafuta; Naye omusirusiru abumira.
21 Agoberera obutuukirivu n'okusaasira Alaba obulamu n'obutuukirivu n'ekitiibwa.
22 Omuntu ow'amagezi alinnya mu kibuga eky'ab'amaanyi, N'akkakkanya amaanyi ag'obugumu bwakyo.
23 Buli akuuma akamwa ke n'olulimi lwe Akuuma emmeeme ye obutalaba nnaku.
24 Omuntu ow'amalala eyeegulumiza, erinnya lye munyoomi, Akolera emirimu mu ttitimbuli ery'amalala.
25 Okwegomba okw'omugayaavu kumutta; Kubanga emikono gye gigaana okukola emirimu.
26 Wabaawo ayaayaana ennyo okuzibya obudde: Naye omutuukirivu awa n'atamma.
27 Ssaddaaka ey'ababi ya muzizo: Bw'agireeta n'emmeeme embi, tesinga nnyo kuba ya muzizo?
28 Omujulirwa ow'obulimba anaabulanga: Naye omuntu awulira anaayogeranga nga tewali amulimbulula.
29 Omuntu omubi akakanyaza amaaso ge: Naye omugolokofu aliraanya amakubo ge.
30 Tewali magezi newakubadde okutegeera Newakubadde okuteesa ku Mukama.
31 Embalaasi etegekerwa olunaku olw'olutalo. Naye okuwangula kuva eri Mukama.


text:
Chapter 10
1 Isiraeri muzabbibu ogwera, oguleeta ebibala byagwo: ng'ebibala bye bwe byali ebingi, bw'atyo bw'ayongedde ebyoto bye; ng'ensi ye bwe yeeyongera okuba ennungi, empagi ze baakola bwe zaabanga ennungi bwe zityo.
2 Omutima gwabwe gwawukanyeemu; kaakano banaalabika omusango nga gubasinze: alikuba ebyoto byabwe, alinyaga empagi zaabwe.
3 Mazima kaakano banaayogera nti Tetulina kabaka: kubanga tetutya Mukama; ne kabaka ayinza kutukolera ki?
4 Boogera ebigambo obugambo, nga balayira eby'obulimba mu kulagaana endagaano: omusango kyeguva gumerera mu mbibiro z'ennimiro ng'omususa.
5 Abali mu Samaliya entiisa eribakwata olw'ennyana ez'e Besaveni: kubanga abantu baakyo balikiwuubaalira, ne bakabona baakyo abaakisanyukira, baliwuubaalira ekitiibwa kyakyo, kubanga kikivuddeko.
6 Era nakyo kiritwalibwa e Bwasuli okuba ekirabo kya kabaka Yalebu: Efulayimu aliweebwa ensonyi, ne Isiraeri alikwatirwa ensonyi okuteesa kwe ye.
7 Samaliya, kabaka waamu azikiridde ng'ejjovu ku mazzi.
8 Era n'ebifo ebigulumivu eby'omu Aveni, okwonoona kwa Isiraeri, birizikirizibwa: amaggwa n'amatovu galimerera ku byoto byabwe; era baligamba ensozi nti Mutubikkeko; n'obusozi nti Mutugweko.
9 Ai Isiraeri, wayonoonanga okuva ku nnaku ez'e Gibeya: baayimirira eyo; olutalo lwe balwana n'abaana ab'obujeemu luleme okubatuukirako mu Gibeya.
10 Bwe ndiba nga njagadde, ndibakangavvula; n'amawanga galikuŋŋaanyizibwa okulwana nabo, bwe balisibibwa n'okusobya kwabwe kwombi.
11 Era Efulayimu nte nduusi eyigirizibwa, eyagala okusamba eŋŋaano; naye nninnye mu bulago bwe obulungi. Nditeeka ku Efulayimu alimwebagala; Yuda alirima; Yakobo alikuba amavuunike.
12 Mwesigire mu butuukirivu, mukungule ng'okusaasira bwe kuli; mukabale ettaka lyammwe eritali ddime: kubanga obudde butuuse okunoonya Mukama, okutuusa lw'alijja n'abatonnyesaako obutuukirivu.
13 Mulimye obubi, mukungudde obutali butuukirivu; mulidde ebibala eby'obulimba: kubanga weesiganga ekkubo lyo, olufulube lw'abasajja bo ab'amaanyi.
14 Okusasamala kyekuliva kubeera mu bantu bo, n'ebigo byo byonna birinyagibwa, nga Sulumaani bwe yanyaga Beswaluberi ku lunaku olw'olutalo: nnyaabwe yatandaggirwa wamu n'abaana be.
15 Era bw'atyo Beseri bw'alibakola olw'obubi bwammwe obwenkanidde awo: emmambya bw'eriba ng'esala, kabaka wa Isiraeri alizikirizibwa ddala.


text:
ESSUULA EY’OKUTAANO
Ekinunulo—Kirabo kya Katonda Ekisingayo Obulungi
Ekinunulo kye ki?
Kyaweebwayo kitya?
Oyinza otya okukiganyulwamu?
Oyinza otya okulaga nti okisiima?
KIRABO ki ekisingayo obulungi kye wali ofunye? Ekirabo tekirina kuba kya bbeeyi okusobola okuba ekirungi. Mu butuufu, ekirabo okusobola okuba eky’omugaso tekisinziira ku ssente mmeka ze kiguliddwa. Wabula, ekirabo kiba kya mugaso singa kikuleetera essanyu oba ne kikola ku kimu ku byetaago byo.
2 Mu birabo ebingi by’oyinza okwagala okufuna, waliwo kimu ekibisinga byonna. Kye kirabo Katonda ky’awadde olulyo lw’omuntu. Yakuwa atuwadde ebintu bingi, naye ekirabo ekisingayo obulungi mu byonna, ye ssaddaaka y’Omwana we Yesu Kristo. (Matayo 20:28) Nga bwe tugenda okulaba mu ssuula eno, ekinunulo kye kirabo ekisingayo obulungi ky’oyinza okufuna, kubanga okuyitira mu kyo, osobola okufuna essanyu eritagambika era n’ebyetaago byo ebikulu ennyo ne bikolebwako. Mazima ddala, ekinunulo kye kisingayo okwoleka okwagala Yakuwa kw’alina gy’oli.
EKINUNULO KYE KI?
3 Ekinunulo y’engeri Yakuwa gy’akozesa okununula abantu okuva mu kibi n’okufa. (Abaefeso 1:7) Okusobola okutegeera obulungi enjigiriza ya Baibuli eyo, tusaanidde okusooka okulowooza ku ebyo ebyabaawo mu lusuku Adeni. Singa tutegeera bulungi ekyo Adamu kye yafiirwa ng’ayonoonye, tujja kusobola okumanya ensonga lwaki ekinunulo kirabo kya muwendo nnyo gye tuli.
4 Yakuwa bwe yatonda Adamu, yamuwa ekintu eky’omuwendo ennyo, kwe kugamba, obulamu obutuukiridde. Lowooza ekyo kye kyategeeza eri Adamu. Olw’okuba yali atuukiridde mu mubiri ne mu birowoozo, yali tayinza kulwala, kukaddiwa, oba okufa. Ng’omuntu atuukiridde, yalina enkolagana ennungi ennyo ne Yakuwa. Baibuli egamba nti Adamu “yali mwana wa Katonda.” (Lukka 3:38) N’olwekyo, enkolagana ennungi Adamu gye yalina ne Yakuwa, efaananako n’eyo omwana gy’abeera ne taata we amwagala ennyo. Yakuwa yayogeranga ne Adamu, n’amuwa emirimu egimatiza era n’amutegeeza ekyo kye yali agwanidde okukola.—Olubereberye 1:28-30; 2:16, 17.
5 Adamu yakolebwa mu “kifaananyi kya Katonda.” (Olubereberye 1:27) Ekyo kyali tekitegeeza nti Adamu yali afaanana Katonda mu ndabika. Nga bwe twayiga mu Ssuula 1 ey’ekitabo kino, Yakuwa muntu wa mwoyo atalabika. (Yokaana 4:24) N’olw’ensonga eyo, Yakuwa talina mubiri gwa nnyama na musaayi. Adamu okukolebwa mu kifaananyi kya Katonda kyali kitegeeza nti alina engeri ng’eza Katonda, gamba ng’okwagala, amagezi, obwenkanya, n’amaanyi. Ate era Adamu yalinga Kitaawe mu ngeri nti yalina eddembe ery’okwesalirawo. N’olwekyo, Adamu teyali ng’ekyuma ekikola ebyo byokka ebyakitegekerwa okukola. Wabula, yali asobola okwesalirawo ekituufu n’ekikyamu. Bwe yandironzeewo okugondera Katonda, yandisobodde okubeera mu Lusuku lwa Katonda emirembe gyonna.
6 Kyokka, Adamu bwe yajeemera Katonda n’asalirwa ogw’okufa, yafiirwa nnyo. Ekibi kye yakola kyamuviirako okufiirwa ekirabo eky’obulamu obutuukiridde n’emikisa emirala mingi. (Olubereberye 3:17-19) Eky’ennaku, Adamu si ye yekka eyafiirwa obulamu obwo obw’omuwendo, naye era yabufiiriza n’abaana be yandizadde. Ekigambo kya Katonda kigamba: “Ku bw’omuntu omu [Adamu] ekibi…kyayingira mu nsi, okufa ne kuyingira olw’ekibi, bwe kityo okufa ne kubuna ku bantu bonna, kubanga bonna baayonoona.” (Abaruumi 5:12) Mazima ddala, ffenna twasikira ekibi okuva ku Adamu. Bwe kityo, Baibuli egamba nti ‘yeetunda’ mu buddu bw’ekibi n’okufa awamu n’abaana be. (Abaruumi 7:14) Adamu ne Kaawa baali tebakyalina ssuubi lyonna kubanga baasalawo okujeemera Katonda mu bugenderevu. Naye kyali kitya ku bikwata ku baana baabwe, nga mw’otwalidde naffe?
7 Yakuwa yadduukirira olulyo lw’omuntu ng’ayitira mu kinunulo. Ekinunulo kitegeeza ki? Ekinunulo kirina amakulu ga mirundi ebiri. Amakulu agasooka gali nti, gwe mutango oguweebwayo okusobola okununula omuntu oba ekintu. Tusobola okugeraageranya omutango ogwo ku ssente ennyingi eziweebwayo okusobola okununula omuntu awambiddwa mu lutalo. Ag’okubiri gali nti, gwe mutango oguweebwayo okusasulira ekintu. Kiyinza okugeraageranyizibwa ku muwendo ogusasulwa ng’ekintu kyonooneddwa. Ng’ekyokulabirako, singa omuntu akola akabenje, aba alina okusasula omuwendo ogwenkanankanira ddala ekyo kyennyini ekiba kyonooneddwa.
8 Kati olwo kyandisobose kitya okusasulira ekyo Adamu kye yatufiiriza ffenna ne tusobola okununulibwa okuva mu kibi n’okufa? Ka twekenneenye ekinunulo Yakuwa kye yawaayo n’engeri gy’oyinza okukiganyulwamu.
ENGERI YAKUWA GYE YAWAAYO EKINUNULO
9 Olw’okuba obulamu bw’omuntu obutuukiridde bwe bwabuzibwa, tewaliwo n’omu ku bantu abatatuukiridde eyali asobola okubuzzaawo. (Zabbuli 49:7, 8) Ekyali kyetaagisa okubuzzaawo kye kinunulo ekyali kyenkanankanira ddala n’obulamu obwabuzibwa. Kino kituukagana bulungi n’omusingi ogw’obwenkanya ogusangibwa mu Baibuli, ogugamba: “Obulamu bugattwenga obulamu.” (Ekyamateeka 19:21) N’olwekyo, muwendo ki ogwandyenkanyenkanye n’obulamu obutuukiridde Adamu bwe yabuza? Kyali kyetaagisa obulamu bw’omuntu omulala atuukiridde okuba “ekinunulo ekyenkanankana.”—1 Timoseewo 2:6, NW.
10 Yakuwa yawaayo atya ekinunulo? Yatuma omu ku baana be ab’omwoyo abatuukiridde ku nsi. Naye, Yakuwa teyamala gatuma kitonde kyonna eky’omwoyo. Yatuma oyo gwe yali asinga okwagala, Omwana we eyazaalibwa omu yekka. (1 Yokaana 4:9, 10) Kyeyagalire, Omwana oyo yaleka ekifo kye eky’omu ggulu. (Abafiripi 2:7) Nga bwe twayiga mu ssuula evuddeko, Yakuwa yakola ekyamagero bwe yakyusa obulamu bw’Omwana we n’abuteeka mu lubuto lwa Malyamu. Ng’akozesa omwoyo gwe omutukuvu, Katonda yasobozesa Yesu okuzaalibwa ng’omuntu atuukiridde era nga talina kibi.—Lukka 1:35.
11 Omuntu omu yandisobode atya okununula obukadde n’obukadde bw’abantu? Kirowoozeeko, obukadde n’obukadde bw’abantu baafuuka batya aboonoonyi? Kijjukire nti Adamu bwe yayonoona, yafiirwa obulamu obutuukiridde. N’olwekyo, yali tayinza kuzaala baana batuukiridde. Wabula, yabasikiza ekibi n’okufa. Yesu, Baibuli gw’eyita “Adamu ow’oluvannyuma,” yalina obulamu obutuukiridde era teyayonoona. (1 Abakkolinso 15:45) Mu ngeri eyo, Yesu yadda mu kifo kya Adamu okusobola okutununula. Bwe yawaayo obulamu bwe obutuukiridde ng’ekinunulo eri Katonda, Yesu yasasulira ekibi kya Adamu. Bwe kityo, Yesu yasobozesa abaana ba Adamu okufuna essuubi.—Abaruumi 5:19; 1 Abakkolinso 15:21, 22.
12 Baibuli ennyonnyola engeri Yesu gye yabonaabonamu nga tannafa. Yakubibwa embooko ez’amaanyi, yakomererwa ku muti era n’afiira mu bulumi obw’amaanyi. (Yokaana 19:1, 16-18, 30; Ebyongerezeddwako) Lwaki kyali kyetaagisa Yesu okubonaabona bwatyo? Mu emu ku ssuula ez’omu maaso, tujja kuyiga nti Setaani yabuusabuusa obanga wandibaddewo omuweereza wa Yakuwa yenna eyandisigadde nga mwesigwa ng’agezeseddwa. Olw’okuba yasigala mwesigwa ng’ayise mu kubonaabona okw’amaanyi, Yesu yalaga nti ebyo Setaani bye yayogera byali bya bulimba. Yakyoleka nti omuntu atuukiridde, era alina eddembe ery’okwesalirawo asobola okusigala nga mwesigwa eri Katonda ka kibeere ki Omulyolyomi ky’akola. Yakuwa ateekwa okuba nga yasanyuka nnyo Omwana we bwe yasigala nga mwesigwa!—Engero 27:11.
13 Ekinunulo kyasasulwa kitya? Ku lunaku olw’ekkumi n’ennya, mu mwezi oguyitibwa Nisani ku kalenda y’Ekiyudaaya, mu mwaka 33 C.E., Yakuwa yaleka Omwana we atuukiridde era ataalina kibi okuttibwa. N’olwekyo, Yesu yawaayo obulamu bwe obutuukiridde ng’ekinunulo “omulundi gumu.” (Abaebbulaniya 10:10) Ku lunaku olw’okusatu oluvannyuma lw’okufa kwe, Yakuwa yamuzuukiriza mu bulamu obw’omwoyo. Ng’ali mu ggulu, Yesu yawaayo eri Katonda omuwendo gwa ssaddaaka y’obulamu bwe obutuukiridde ku lw’abaana ba Adamu. (Abaebbulaniya 9:24) Yakuwa yakkiriza omuwendo gwa ssaddaaka ya Yesu okuba ekinunulo ekyetaagisa okununula olulyo lw’omuntu okuva mu buddu bw’ekibi n’okufa.—Abaruumi 3:23, 24.
EKINUNULO KYE KITEGEEZA GY’OLI
14 Wadde nga tuli boonoonyi, tusobola okuganyulwa mu kinunulo. Ka twekenneenye egimu ku miganyulo gye tuyinza okufuna kati era ne mu biseera eby’omu maaso okuyitira mu kirabo kya Katonda kino.
15Okusonyiyibwa ebibi. Olw’okuba twasikira obutali butuukirivu, tulina okufuba ennyo okukola ekituufu. Ffenna tusobya mu bigambo oba mu bikolwa. Naye okuyitira mu ssaddaaka ya Yesu, tusobola ‘okusonyiyibwa ebibi byaffe.’ (Abakkolosaayi 1:13, 14) Kyokka, okusobola okusonyiyibwa, tulina okwenenyeza ddala. Ate era, tulina okusaba Yakuwa atusonyiwe ng’asinziira ku kukkiriza kwe tulina mu ssaddaaka y’Omwana we.—1 Yokaana 1:8, 9.
16Okuba n’omuntu ow’omunda omuyonjo mu maaso ga Katonda. Omuntu ow’omunda bw’aba ng’atulumiriza, kiyinza okutuviirako okuwulira nga tetukyalina mugaso. Kyokka, Yakuwa atusonyiwa ng’asinziira ku kinunulo ne tusobola okumusinza nga tulina omuntu ow’omunda omuyonjo wadde nga tetutuukiridde. (Abaebbulaniya 9:13, 14) Kino kitusobozesa okwogera ne Yakuwa awatali kutya. N’olwekyo, tusobola okutuukirira Yakuwa mu kusaba nga tetulina nkenyera yonna. (Abaebbulaniya 4:14-16) Okuba n’omuntu ow’omunda omuyonjo, kiviirako omuntu okuba n’emirembe mu birowoozo era n’okufuna essanyu.
17Essuubi ery’obulamu obutaggwaawo mu lusuku lwa Katonda ku nsi. Abaruumi 6:23 lugamba, “Empeera y’ekibi kwe kufa.” Era olunyiriri olwo lugattako: “Naye ekirabo kya Katonda bwe bulamu obutaggwaawo mu Kristo Yesu Mukama waffe.” Mu Ssuula 3 ey’ekitabo kino, twekenneenya emikisa gye tujja okufuna mu Lusuku lwa Katonda olugenda okujja. (Okubikkulirwa 21:3, 4) Emikisa egyo gyonna, nga mw’otwalidde n’obulamu obutaggwaawo, gijja kusobola okufunika olw’okuba Yesu yatufiirira. Okusobola okufuna emikisa egyo, tulina okukiraga nti tusiima ekirabo ky’ekinunulo.
OYINZA OTYA OKULAGA OKUSIIMA?
18 Lwaki twandisiimye nnyo Yakuwa olw’okutuwa ekinunulo? Ekirabo kireeta essanyu singa oyo aba akigabye yeefiiriza ebiseera, afuba nnyo, oba n’abaako bye yeerekereza. Tusanyuka nnyo bwe tukimanya nti omuntu atuwadde ekirabo olw’okuba atwagala. Ekinunulo kye kirabo ekisingayo obulungi, kubanga Katonda yeefiiriza nnyo okusobola okukituwa. Yokaana 3:16 wagamba: “Katonda bwe yayagala ensi bw’ati, n’okuwaayo n’awaayo Omwana we eyazaalibwa omu yekka.” Ekinunulo bwe bujulizi obusingayo okutukakasa nti Yakuwa atwagala. Ate era, kitukakasa nti ne Yesu atwagala nnyo, olw’okuba yawaayo obulamu bwe kyeyagalire ku lwaffe. (Yokaana 15:13) N’olwekyo, ekinunulo kyanditukakasizza nti Yakuwa n’Omwana we batwagala kinnoomu.—Abaggalatiya 2:20.
19 Kati olwo, oyinza otya okulaga nti osiima ekirabo kya Katonda eky’ekinunulo? Okusookera ddala, yiga ebisingawo ku Yakuwa, Omugabi Asingiridde. (Yokaana 17:3) Okuyiga Baibuli nga weeyambisa akatabo kano kijja kukusobozesa okukola ekyo. Bw’oneeyongera okuyiga ebikwata ku Yakuwa, ojja kweyongera okumwagala. N’ekinaavaamu, okwagala okwo kujja kukuleetera okwagala okukola ebimusanyusa.—1 Yokaana 5:3.
20Kkiririza mu ssaddaaka ya Yesu. Yesu kennyini yagamba: “Akkiriza Omwana alina obulamu obutaggwaawo.” (Yokaana 3:36) Tuyinza tutya okulaga nti tukkiririza mu Yesu? Okukkiriza okwo tekulagibwa mu bigambo mwokka. Yakobo 2:26 wagamba: ‘Okukkiriza okutaliiko bikolwa kuba kufu.’ Yee, okukkiriza okwa nnamaddala kweyolekera mu “bikolwa” byaffe. Engeri emu gye tuyinza okulagamu nti tukkiririza mu Yesu, kwe kufuba okumukoppa mu bigambo ne mu bikolwa.—Yokaana 13:15.
21Beerangawo ku mukolo gw’eky’Ekiro kya Mukama waffe ogubaawo buli mwaka. Akawungeezi nga Nisani 14, 33 C.E., Yesu yatandikawo omukolo ogw’enjawulo Baibuli gw’eyita ‘eky’ekiro kya Mukama waffe.’ (1 Abakkolinso 11:20; Matayo 26:26-28) Ate era, omukolo guno guyitibwa Ekijjukizo ky’okufa kwa Kristo. Yesu yagutandikawo okusobola okuyamba abatume be awamu n’abantu abalala abandifuuse Abakristaayo ab’amazima okumanya nti okuyitira mu kufa kwe ng’omuntu atuukiridde, yawaayo obulamu bwe ng’ekinunulo. Ku bikwata ku mukolo ogwo Yesu yawa ekiragiro: “Mukolenga bwe mutyo okunjijukiranga nze.” (Lukka 22:19) Bwe tubeerawo ku mukolo gw’Ekijjukizo, kitujjukiza okwagala Yakuwa ne Yesu kwe baatulaga okuyitira mu kinunulo. Tusobola okulaga nti tusiima ekinunulo nga tubeerawo ku mukolo ogw’Okujjukira okufa kwa Yesu ogubaawo buli mwaka.*
22 Mazima ddala ekirabo kya Yakuwa eky’ekinunulo kya muwendo nnyo. (2 Abakkolinso 9:14, 15) Ekirabo kino kisobola n’okuganyula abafu. Essuula 6 ne 7 zijja kunnyonnyola engeri ekyo gye kisobokamu.
BAIBULI KY’EYIGIRIZA
- Ekinunulo y’enteekateeka Yakuwa mw’ayitidde okununula olulyo lw’omuntu okuva mu kibi n’okufa.—Abaefeso 1:7.
- Yakuwa yawaayo ekinunulo bwe yatuma ku nsi Omwana we eyazaalibwa omu yekka okutufiirira.—1 Yokaana 4:9, 10.
- Okuyitira mu kinunulo, tusobola okusonyiyibwa ebibi byaffe, okubeera n’omuntu ow’omunda omuyonjo, era n’okufuna essuubi ery’obulamu obutaggwaawo. —1 Yokaana 1:8, 9.
- Tulaga nti tusiima ekinunulo nga tweyongera okuyiga ebikwata ku Yakuwa, nga tukkiririza mu ssaddaaka ya Yesu, era nga tubaawo ku mukolo gw’eky’Ekiro kya Mukama waffe. —Yokaana 3:16.
* Okumanya ebisingawo ku makulu g’eky’Ekiro kya Mukama waffe, laba Ebyongerezeddwako.
Ebibuuzo
1, 2. (a) Ddi ekirabo lwe kiba eky’omugaso gy’oli? (b) Lwaki kiyinza okugambibwa nti ekinunulo kye kirabo ekisingayo obulungi ky’oyinza okufuna?
3. Ekinunulo kye ki, era kiki kye tusaanidde okutegeera okusobola okusiima ekirabo kino eky’omuwendo?
4. Kyali kitegeeza ki eri Adamu okuba n’obulamu obutuukiridde?
5. Baibuli etegeeza ki bw’egamba nti Adamu yakolebwa mu “kifaananyi kya Katonda”?
6. Kiki Adamu kye yafiirwa bwe yajeemera Katonda, era abaana be baakwatibwako batya?
7, 8. Ekinunulo kirina makulu ki ag’emirundi ebiri?
9. Kinunulo kya ngeri ki ekyali kyetaagisa?
10. Yakuwa yawaayo atya ekinunulo?
11. Omuntu omu yandisobodde atya okununula obukadde n’obukadde bw’abantu?
12. Yesu okubonyaabonyezebwa n’asigala nga mwesigwa kyalaga ki?
13. Ekinunulo kyasasulwa kitya?
14, 15. Kiki kye tulina okukola okusobola ‘okusonyiyibwa ebibi byaffe’?
16. Kiki ekitusobozesa okusinza Katonda nga tulina omuntu ow’omunda omuyonjo, era miganyulo ki egiri mu kuba n’omuntu ow’omunda omuyonjo?
17. Mikisa ki gye tusobola okufuna olw’okuba Yesu yatufiirira?
18. Lwaki twandisiimye nnyo Yakuwa olw’okutuwa ekinunulo?
19, 20. Oyinza otya okulaga nti osiima ekirabo kya Katonda eky’ekinunulo?
21, 22. (a) Lwaki twandibaddewo ku mukolo gw’Okujjukira eky’Ekiro kya Mukama waffe ogubaawo buli mwaka? (b) Kiki ekijja okunnyonnyolwa mu Ssuula 6 ne 7?


text:
Essuula 2
1 Eri malayika ow'ekkanisa ey'omu Efeso wandiika nti Bw'ati bw'ayogera oyo akwata emmunyeeye omusanvu mu mukono gwe ogwa ddyo, atambulira wakati w'ettabaaza omusanvu eza zaabu, nti
2 Mmanyi ebikolwa byo, n'okufuba kwo n'okugumiikiriza kwo, era nga toyinza kugumiikiriza babi, era wabakema abeeyita abatume so nga si bo, era wabalaba nga balimba;
3 era olina okugumiikiriza, era waguma olw'erinnya lyange, so tewakoowa.
4 Naye nnina ensonga ku ggwe, kubanga waleka okwagala kwo okw'olubereberye.
5 Kale jjukira gye wagwa, weenenye, okolenga ebikolwa eby'olubereberye; bw'otalikola bw'otyo, njija gy'oli, era ndiggyawo ettabaaza yo mu kifo kyayo, bw'otalyenenya.
6 Naye kino ky'olina kubanga okyawa ebikolwa by'Abanikolayiti, nange bye nkyawa.
7 Alina okutu awulire Omwoyo ky'agamba ekkanisa. Awangula ndimuwa okulya ku muti ogw'obulamu, oguli wakati mu lusuku lwa Katonda.
8 Era eri malayika ow'ekkanisa ey'omu Samuna wandiika nti Bw'ati bw'ayogera ow'olubereberye era ow'enkomerero, eyali afudde n'aba omulamu nti
9 Mmanyi okubonaabona kwo n'obwavu bwo (naye oli mugagga), n'okuvvoola kw'abo abeeyita Abayudaaya so nga si bo, naye kkuŋŋaaniro lya Setaani.
10 Totya by'ogenda okubonaabona: laba, omulyolyomi oyo agenda okusuula abamu mu mmwe mu kkomera, mukemebwe; era mulibonaabonera ennaku kkumi. Beeranga mwesigwa okutuusa okufa, nange ndikuwa engule ey'obulamu.
11 Alina okutu awulire Omwoyo ky'agamba ekkanisa. Awangula talirumwa n'akatono kufa kwa kubiri.
12 Era eri malayika ow'ekkanisa ey'omu Perugamo wandiika nti Bw'ati bw'ayogera oyo alina ekitala ekisala eky'obwogi obubiri, nti
13 Mmanyi gy'otuula awali entebe ey'obwakabaka eya Setaani: era okwata erinnya lyange, so teweegaana kukkiriza kwange era ne mu nnaku za Antipa, omujulirwa wange omusajja wange omwesigwa, eyattirwa ewammwe, Setaani w'atuula.
14 Naye nnina ensonga ku ggwe si nnyingi, kubanga olina eyo abakwata okuyigiriza kwa Balamu, eyayigiriza Balaki okuteeka enkonge mu maaso g'abaana ba Isiraeri, okulya ebyaweebwa eri ebifaananyi n'okwenda.
15 Era naawe bw'otyo olina abakwata okuyigiriza kw'Abanikolayiti.
16 Kale weenenye; naye bw'otalyenenya, njija gy'oli mangu, era ndirwana nabo n'ekitala eky'omu kamwa kange.
17 Alina okutu awulire Omwoyo ky'agamba ekkanisa. Awangula ndimuwa ku maanu eyakwekebwa, era ndimuwa ejjinja ejjeru, era ku jjinja kuwandiikiddwako erinnya eriggya: omuntu yenna ly'atamanyi wabula aweebwa.
18 Era eri malayika ow'ekkanisa ey'omu Suwatira wandiika nti Bw'ati bw'ayogera Omwana wa Katonda, alina amaaso agali ng'ennimi z'omuliro, n'ebigere bye ebifaanana ng'ekikomo ekizigule, nti
19 Mmanyi ebikolwa byo n'okwagala n'okukkiriza n'okuweereza n'okugumiikiriza kwo, n'ebikolwa byo eby'oluvannyuma nga bingi okusinga eby'olubereberye.
20 Naye nnina ensonga ku ggwe, kubanga oleka omukazi oli Yezeberi, eyeeyita nnabbi; n'ayigiriza n'akyamya abaddu bange okwendanga, n'okulyanga ebyaweebwa eri ebifaananyi.
21 Era nnamuwa ebbanga okwenenya; n'atayagala kwenenya mu bwenzi bwe.
22 Laba mmusuula ku kiriri, n'abo abenda naye mu kubonaabona okungi, bwe bateenenya mu bikolwa bye.
23 Era n'abaana be ndibatta n'olumbe; ekkanisa zonna ne zitegeera nga nze nzuuyo akebera emmeeme n'emitima : era ndiwa buli muntu mu mmwe ng'ebikolwa byammwe bwe biri.
24 Naye mmwe mbagamba, abasigalawo ab'omu Suwatira, bonna abatalina kuyigiriza kuno, abatamanyi bya buziba bya Setaani, nga bwe boogera; sibateekako mmwe mugugu mulala.
25 Wabula kye mulina mukikwatenga, okutuusa lwe ndijja.
26 Era awangula n'akwatanga ebikolwa byange okutuusa ku nkomerero, oyo ndimuwa amaanyi ku mawanga:
27 era alibalunda n'omuggo gw'ekyuma, ng'ebibya ebibumbe bwe byatikayatika; era nange nga bwe nnaweebwa Kitange;
28 era ndimuwa emmunyeenye ey'enkya.
29 Alina okutu awulire Omwoyo ky'agamba ekkanisa.


text:
EBYONGIRWEHO
Abantu Mali Baine Ekintu Ekitarukurorwa Kandi Ekitarukufa?
BOaingi baikiriza ngu ekintu ekitarukurorwa kandi ekitarukufa ekinyakuli omulitwe. Batekereza ngu omuntu obw’afa ekintu kinu ekitarukurorwa kimurugamu nikyeyongera kwomera. Okusigiki’ra nkoku enyegesa enu erarangire kuhika hara, baingi bahuni’ra kukisanga ngu teri nyegesa ya Baibuli nakake. Hati obwo, kusigiki’ra ha kigambo kya Ruhanga kiki ekituhikaho obu tufa?
EBIGAMBO NE’PHESH NA PSY.KHEʹ NKOKU BIKOZESEBWA OMU BAIBULI
Nosobora kwijuka ngu Baibuli ekabanza kuhandiikwa Omuruheburaniya n’Omuruyonani. Ekigambo ky’Oruheburaniya ne’phesh neky’Omuruyonani psy.kheʹ ebikozesebwa omu Baibuli ezimu, bikahindurwa nka obwomezi. Ne’phesh na Psy.kheʹ bizooka emirundi 800 mu byahandiikirwe, bimanyisa (1) abantu, (2) ebisoro, rundi (3) obwomezi bw’omuntu obwaba nabwo rundi obw’ekisoro. Ka turole ebyahandiikirwe ebimu oku byoleka emiringo eyenyahukana enu esatu.
Abantu. “Omubiro bya Nuha . . . nambere abake, nugwo munana [Oruyonani Psy.kheʹ], bajunirwe omumaizi.” (1 Petero 3:20) Hanu ekigambo ekigambo ky’Oruyonani Psy.kheʹ nikyo kyakozisibwe okumanyisa “abantu”, Nuha, mukazi we, abatabani be basatu, hamu n’abakazi babu. Okuruga 16:16 rwoleka ebiragiro ebyahairwe Abaisareri ha kusoroza emanu. Bakaragirwa: “Musorozeho, omuntu wena . . . nk’omuhendo gw’abantu banyu okuguli abali omuhema ye.” Nahabwekyo obwingi bw’emanu eyasorozebwaga bwasigiki’raga ha bwingi bw’abantu [ne’phesh] mu buli ka.
Ebisoro. Baibuli n’ebaza ha kuhangwa, tusoma tuti: “Ruhanga yagamba ati: ‘Amaizi gazale muno ebyeku’ra ebinyina obwomezi [Oruheburaniya ne’phesh], nebihu’ruka bihu’ruke haiguru omu mwanya guiguru.’ Kandi Ruhanga akagamba ati: ‘Ensi erete ebinyina [Oruheburaniya ne’phesh] obwomezi ebigenda omu mulingo gwabyo, ente, nebinyakweku’ra, n’ebisoro byensi, omu mulingo gwabyo.’ Nukwo kyabaire.” (Okubanza 1:20, 24) Omu byahandiikirwe binu, encu, ebisoro by’omuka, n’ebyomu kisaka byoona byetwa “bwomezi.” Ebinyonyi n’ebisoro ebindi nabyo byetwa bwomezi omu Kubanza 9:10, Ebyabalevi 11:46; n’Okubara 31:28.
Obwomezi nk’omuntu. Obundi n’obundi ekigambo ekigambo ky’Oruheburaniya ne’phesh neky’Oruyonani Psy.kheʹ bimanyisa obwomezi bw’omuntu ayomiire. Yahwe akagamba Musa ati: “Bona abakaba nibase’ra obwomezi bwawe [Oruheburaniya ne’phesh] bakafa.” (Okuruga 4:19) Cumitiriza na ha bigambo bya Yesu: “Ninyowe mulisa omurungi; omulisa omurungi ahayo obwomezibwe [Oruyonani Psy.kheʹ] habw’entama.” (Yohana 10:11) Omu byahandiikirwe binu, ekigambo ky’Oruheburaniya ne’phesh neky’Oruyonani Psy.kheʹ nibimanyisa obwomezi omuntu obwaba nabwo.
Okwega kw’Ekigambo kya Ruhanga, nikwiija kukwoleka ngu busaho hoona hoona hoona omu Baibuli ebigambo nambere okwiija kusanga ekigambo ky’Oruheburaniya ne’phesh neky’Oruyonani Psy.kheʹ nibikwataganizibwa “n’obutafa” rundi “okwomera ebiro byoona.”
“OMWOYO” NKOKU GUMANYWA
Hati leka turole Baibuli okw’ekozesa ekigambo “mwoyo.” Abamu batekereza ngu “omwoyo” kiri kintu ekitarukufa ekiri omu muntu. Kyonka tinukwo kiri.
Abahandiiki ba Baibuli bakakozesa ekigambo ky’Oruheburaniya ru’ach rundi eky’Oruyonani pneu’ma obu bakaba nibahandiika ha “mwoyo.” Ebyahandiikirwe byonyini byoleka amakuru g’ebigambo ebyo. Nk’eky’okurorraho Zabuli 104:29 rugamba “Obiihamu orwoya rwabyo, bifa, bigaruka omu cucu yabyo.” Kandi Yakobo 2:26 rugamba ruti: “Baitu nkomubiri hataloho mwoyo [pneu’ma] okuguba gufire,” Omu nka’ra zinu, “omwoyo” nikimanyisa ekyo ekihaisa omubiri obwomezi. Hataroho mwoyo, omubiri guba gufiire. Nahabwekyo, ekigambo ru’ach kihindurwa nka “omwoyo” rundi amaani agatungisa obwomezi. Nk’eky’okurorraho, ha bikwatiraine n’okusandaara kw’amaizi omu busumi bwa Nuha, Okubanza 6:17 nirugamba: “Ndireta okusandaara kw’amaizi ha nsi okuhwerekereza byona ebinyina omubiri ebirumu orwoya [ru’ach] rw’obwomezi, hansi yiguru.” (Okubanza 7:15, 22) Nahabwekyo, “omwoyo” kimanyisa amaani agatakurorwa agaikazaho ebyomezi byoona.
Omubiri gwetaaga omwoyo nk’erediyo okweyetaga amasanyarazi—kusobora kukora. Kwongera kukisoborra, tekereza ha rediyo. Obw’ogitamu amakara, amasanyarazi agayahwirwe omu makara gatungisa rediyo amaani kukora. Amakara gatarumu, erediyo egyo, tesobora kukora. Omu mulingo nugwo gumu, omwoyo nugwo gutungisa omubiri gwaitu amaani agafoora omubiri gwaitu mwomezi. Kusisana n’amasanyarazi omwoyo tigwina nyehu’ra, kandi tigusobora kutekereza. Gali maani bwaani. Baitu tutaina mwoyo rundi rwoya rw’obwomezi, emibiri yaitu “efa, kandi agaruka kufooka itaka” nk’Omuhandiiki wa zabuli oku yahandiikire.
Nikibaza ha kufa kw’omuntu, ekitabu ky’Omugambizi 12:7 kigamba: “Ecucu [y’omubiri gwe] obwegaruka ha itaka nkokwekaba eri, n’omwoyo obugugaruka hali Ruhanga ayaguhaire.” Omwoyo, rundi amaani g’obwomezi obu garuga omu mubiri, omubiri gufa nigugaruka nambere gwaihirwe—omu cucu. Nitusobora kugamba ngu amaani g’obwomezi gagaruka nambere garugire—owa Ruhanga. (Yobu 34:14, 15; Zabuli 36:9) Kinu tikimanyisa ngu amaani g’obwomezi garubata nigagenda owa Ruhanga. Baitu, kimanyisa ngu wena anyakufa, kugarukamu kutunga obwomezi obundi kiri omu busobozi bwa Yahwe Ruhanga wenka. Nukwo kugamba, obwomezi bwe buba buli omu mikono ya Ruhanga. Amaani ga Ruhanga gonka nigo gasobora kugaru’ra omuntu ogu omwoyo, rundi amaani g’obwomezi nubwo omuntu agaruke kuba mwomezi.
Kanikiga’ramu amaani kumanya ngu ekyo nikyo Ruhanga arukugenda kuko’ra abo boona abahumuliire omu “bituro ebikwijukwa”! (Yohana 5:28, 29, NW) Ha kasumi k’okuhumbuka, Ruhanga aliko’ra omuntu ayafiire omubiri omuhyaka namufoora mwomezi, namuha omwoyo rundi amaani g’obwomezi. Ekyo kakiriba kiro ky’okusemererwa kw’amaani!
Bworaba nogonza kumanya ebirukukiraho ha bigambo ne’phesh na Psy.kheʹ nkoku bikozesebwa omu Baibuli, noija kubisanga omu katabu What Happens to Us When We Die? na ha mpapura 375-384 ez’ekitabu Reasoning From the Scriptures, byoona ebyatiirwe Abakaiso ba Yahwe.


text:
Chapter 30
1 Era olikola ekyoto eky’okwoterezangako obubaane: olikikola n’omuti ogwa sita.
2 Obuwanvu bwakyo mukono, n'obugazi bwakyo mukono; kiryenkanankana enjuyi zonna: n'obugulumivu bwakyo mikono ebiri: amayembe gaakyo galiba ga muti gumu nakyo.
3 Era olikibikkako zaabu ennungi, waggulu waakyo, n'enjuyi zaakyo okwetooloola, n'amayembe gaakyo; era olikikolako engule eya zaabu okwetooloola.
4 Era olikikolako empeta bbiri eza zaabu wansi w'engule yaakyo, mu mbiriizi zaakyo zombi, ku njuyi zaakyo zombi kw'olizikolera; era ziribeera bifo bya misituliro okukisitulirangako.
5 Era olikola emisituliro n'omuti ogwa sita, n'ogibikkako zaabu.
6 Era olikiteeka mu maaso g'eggigi eriri okumpi n'essanduuko ey'obujulirwa, mu maaso g'entebe ey'okusaasira eri ku bujulirwa, kwe nnaasisinkaniranga naawe.
7 Ne Alooni anaayoterezanga okwo obubaane obw'ebiwunya akaloosa: buli nkya, bw'anaazirongoosanga ettabaaza, anaabwotezanga.
8 Era Alooni bw'anaakoleezanga ettabaaza akawungeezi, anaabwotezanga okuba obubaane obutaliggwaawo mu maaso ga Mukama mu mirembe gyammwe gyonna.
9 Temukyoterezangako obubaane obulala, newakubadde ekiweebwayo eky'okwokya, newakubadde ekiweebwayo eky'obutta: so temukifukirangako ekiweebwayo eky'okunywa.
10 Era Alooni anaakolanga eky'okutangirira ku mayembe gaakyo omulundi gumu buli mwaka: n'omusaayi ogw'ekiweebwayo olw'ebibi eky'okutangirira bw'anaakikoleranga eky'okutangirira omulundi gumu buli mwaka mu mirembe gyammwe gyonna: kye kitukuvu ennyo eri Mukama.
11 Mukama n'agamba Musa nti
12 Bw'onoobalanga omuwendo gw'abaana ba Isiraeri, ababalibwa mu bo bwe benkana, ne balyoka bawanga buli muntu eky'okununula emmeeme ye eri Mukama, bw'onoobabalanga; kawumpuli aleme okubakwata, bw'onoobabalanga.
13 Kino kye banaawanga, buli anaayitanga mu abo ababaliddwa anaawanga ekitundu kya sekeri, nga sekeri ey'omu watukuvu bw'eri: (sekeri emu yenkana ne gera amakumi abiri :) ekitundu kya sekeri okuba ekiweebwayo eri Mukama.
14 Buli anaayitanga mu abo ababaliddwa, bonna abaakamala emyaka amakumi abiri oba kusingawo anaawanga ekiweebwayo ekya Mukama.
15 Abagagga tebasukkirizangawo newakubadde abaavu tebakendeezanga ku kitundu kya sekeri, bwe banaawanga ekiweebwayo ekya Mukama olw'okutangirira emmeeme zammwe.
16 Era onootwalanga ffeeza ey'okutangirira ku baana ba Isiraeri, n'ogikoza emirimu egy'omu weema ey'okusisinkanirangamu; ebeere ekijjukizo eri abaana ba Isiraeri mu maaso ga Mukama, okutangirira emmeeme zammwe.
17 Mukama n'agamba Musa nti
18 Era olikola ekinaabirwamu kya kikomo, n'entobo yaakyo ya kikomo, okunaabirangamu: n'okiteeka wakati w'eweema ey'okusisinkanirangamu n'ekyoto, n'okufukangamu amazzi.
19 Ne Alooni n'abaana be banaanaabirangamu engalo zaabwe n'ebigere byabwe:
20 bwe banaayingiranga mu weema ey'okusisinkanirangamu, banaanaabanga n'amazzi, baleme okufa; newakubadde bwe banaasembereranga ekyoto okuweereza, okwokya ekiweebwayo ekikolebwa n'omuliro eri Mukama:
21 banaanaabanga bwe baryo engalo zaabwe n'ebigere byabwe, baleme okufa: era kinaabeeranga kiragiro ennaku zonna eri bo, eri ye n'eri ezzadde lye mu mirembe gyabwe gyonna.
22 Nate Mukama n'agamba Musa nti
23 Era weetwalire ku by'akaloosa ebimanyibwa, muulo ekulukuta sekeri bitaano, ne kinamomo sekeri bibiri mu ataano, kye kitundu ky'omuwendo gwa muulo, ne kalamo empoomerevu sekeri bibiri mu ataano,
24 ne kasia sekeri bitaano, nga sekeri ey'omu watukuvu bw'eri, n'amafuta ag'omuzeyituuni emu:
25 era olibikoza amafuta amatukuvu ag'okufukibwangako, omugavu ogutabuddwa n'amagezi ag'omukozi w'omugavu: galiba mafuta amatukuvu ag'okufukibwangako.
26 Era oligafuka ku weema ey'okusisinkanirangamu, ne ku ssanduuko ey'obujulirwa,
27 ne ku mmeeza ne ku bintu byayo byonna, n'ekikondo ne ku bintu byakyo, ne ku kyoto eky'okwoterezangako,
28 ne ku kyoto eky'okwokerangako ne ku bintu byakyo byonna, ne ku kinaabirwamu ne ku ntobo yaakyo.
29 Era olibitukuza okubeera ebitukuvu ennyo: buli ekinaabikomangako kiriba kitukuvu.
30 Era Alooni n'abaana be olibafukako amafuta, n'obatukuza okumpeereza mu bwakabona.
31 Era oligamba abaana ba Isiraeri nti Gano ganaabeeranga mafuta matukuvu ag'okufukibwangako eri nze mu mirembe gyammwe gyonna.
32 Tegafukibwanga ku mubiri gwa muntu, so temukolanga agafaanana nago, nga bwe gatabulwa: ge matukuvu, galibeera matukuvu gye muli.
33 Buli alitabula agafaanana nago, na buli aligafukako ku munnaggwanga, alizikirizibwa okuva mu bantu be.
34 Mukama n'agamba Musa nti Weetwalire ebyakawoowo ebiwoomerevu, sitakite, ne onuka, ne galabano; ebyakaloosa ebiwoomerevu n'omugavu omulongoofu: byonna byenkane obuzito;
35 era olibikoza eky'okwoteza, akaloosa akakolebwa n'amagezi ag'omukozi w'akaloosa, akatabuddwamu omunnyo, akalongoofu, akatukuvu:
36 era olikatwalako n'okasekulasekula nnyo, n'okateeka mu maaso g'obujulirwa mu weema ey'okusisinkanirangamu, we nnaasisinkaniranga naawe: kanaabeeranga katukuvu nnyo gye muli.
37 N'eky'okwoteza ky'olikola temukyekoleranga mmwe mwekka nga bwe kitabulwa: kinaabeeranga kitukuvu gy'oli eri Mukama.
38 Buli anaakolanga agafaanana nago, okuwunyako, alizikirizibwa okuva mu bantu be.


text:
Kino kiddiridde abasawo mu ddwaaliro e Kamuli okulagira jjajjaawe anoonye obukadde butaano gutemweeko.
ABASERIKALE mu nkambi ya poliisi e Kamuli kati basula bweru oluvannyuma lwa nnamutikkwa w’enkuba eyabaddemu kibuyaga ow’amaanyi obubambula obusolya bw’amayumba...
BUSOGA mu kisanja kya Pulezidenti Museveni ekiddako ekiva mu May w’omwaka guno okutuuka mu February wa 2021 yaakugwa mu bintu! Kiri bwe kiti kubanga Pulezidenti...
Moses Kagoda 43, abeera Ogwembuzi e Namulanda ate nga musuubuzi baamulumbye ku ssaawa 3.00 ez’ekiro ekyakeesezza ku Lwokusatu.
Maureen Faith Kyalya Walube y’omu ku bantu 8 abaavuganyizza ku ntebe y’obukulembeze bw’eggwanga mu kalulu akakubibiddwa nga 18 February Olwokuna lwa wiiki...
POLIISI e Iganga ekutte abakazi Bannakenya babiri abagambibwa okubba ebintu mu supamaketi mu kibuga Iganga ne babikweka mu mbugo.
Yagambye nti waliwo ekibinja ky’abantu ab’amaanyi mu ggwanga ekiri mu kaweefube w’okumusuula aleme kudda mu Palamenti akikulira amusikire ku bwasipiika....
Abatuuze bano baakedde kukuba ngoma eyasombodde abantu ne batandika okutindira ekisenyi kino nga bagamba nti Gavumenti yabasuulirira oluvannyuma lw’omugenzi...
ENTIISA egudde ku kyalo Mafubira Zone A mu disitulikiti y’e Jinja, abatuuze bwe basanze omulambo gw’omuwala mu kinnya ky’ekitooke nga gufunguddwa.
Yategeezezza Abakrisitaayo nti waliwo Omusiraamu eyatandika ekkanisa mu Jinja era kati yeeyita ‘Musumba’ nga mu kifo ky’okubuulira enjiri entuufu ey’obwakatonda,...
09 Jul 2017
09 Jul 2017
09 Jul 2017
09 Jul 2017
09 Jul 2017


text:
Chapter 74
1 Ai Katonda, kiki ekyatusuuza ennaku zonna? Kiki ekinyoosa obusungu bwo eri endiga ez'ettale lyo?
2 Ojjukire ekibiina kyo kye wagula edda, Kye wanunula okuba ekika eky'obusika bwo; N'olusozi Sayuuni, lwe watuulangamu.
3 Oyimuse ebigere byo ogende mu bifulukwa ebitavaawo, Obubi bwonna omulabe bwe yakola mu watukuvu.
4 Abalabe bo bawulugumye wakati mu kibiina kyo; Basimbye ebendera zaabwe okuba obubonero.
5 Bafaananye ng'abantu abayimusa Embazzi okutema ekisaka eky'omu kibira.
6 Ne kaakano bamenyaamenya emirimu gyawo gyonna emyole N'embazzi n'ennyondo.
7 Bookezza omuliro awatukuvu wo; Banyoomye ennyumba ey'erinnya lyo ne bagisuula wansi.
8 Boogedde mu mitima gyabwe nti Tubazikiririze ddala bonna bonna: Bookerezza ddala amakuŋŋaaniro gonna aga Katonda mu nsi.
9 Tetukyalaba bubonero bwaffe; Tewakyali nnabbi n'omu; So temuli n'omu mu ffe ategeera ebyo gye birituusa okubaawo.
10 Ai Katonda, omulabe alituusa wa okuvuma? Akukyawa alivvoola erinnya lyo emirembe gyonna?
11 Kiki ekikuddiriza omukono, omukono gwo ogwa ddyo? Oguggye mu kifuba kyo obazikirize.
12 Naye Katonda ye Kabaka wange edda n'edda lyonna, Aleeta obulokozi wakati mu nsi.
13 Wayawula ennyanja n'amaanyi go: Wamenya emitwe gy'ensolo mu mazzi.
14 Wamenyaamenya emitwe gya lukwata, Wamuwa okuba emmere y'abo abatuula mu ddungu.
15 Wasalamu ensulo n'omukka: Wakaza emigga eminene.
16 Emisana gigyo, era n'ekiro kikyo: Wakola omusana n'enjuba.
17 Wateekawo ensalo zonna ez'ensi: Wakola ekyeya ne ddumbi.
18 Ojjukire kino ng'abalabe bavumye, ai Mukama, Era ng'eggwanga essirusiru liboggoledde erinnya lyo.
19 Nkwegayiridde, towaayo emmeeme y'ejjiba lyo eri ensolo: Teweerabira bulamu obw'abaavu bo ennaku zonna.
20 Ojjukire endagaano: Kubanga ebifo eby'enzikiza eby'ensi bijjudde ennyumba ez'ettima.
21 Ajoogebwa alemenga okudda ng'akwatiddwa ensonyi, nkwegayiridde: Abaavu n'abanafu batenderezenga erinnya lyo.
22 Golokoka, ai Katonda, weewolereze ensonga yo, Ojjukire omusirusiru bw'azibya obudde okukuvuma.
23 Teweerabira ddoboozi lya balabe bo: Oluyoogaano lw'abo abakugolokokerako lulinnya bulijjo.


text:
Chapter 18
1 N'ekibiina kyonna eky'abaana ba Isiraeri ne bakuŋŋaanira mu Siiro, ne basimba eyo eweema ey'okusisinkanirangamu: ensi n'ejeemulukuka mu maaso gaabwe.
2 Era waasigalawo mu baana ba Isiraeri ebika musanvu, ebitannagabana busika bwabyo.
3 Yoswa n'agamba abaana ba Isiraeri nti Mulituusa wa okugayaala okuyingira okulya ensi, Mukama Katonda wa bajjajjammwe gye yabawa?
4 Mwerondere abantu basatu buli kika: nange ndibatuma, nabo baligolokoka ne batambula mu nsi yonna, ne bagiwandiika bw'efaanana ng'obusika bwabwe bwe buli ne balyoka bajja gye ndi.
5 Era baligigaba ebitundu musanvu: Yuda alibeera mu nsalo ye ku luuyi olw'obukiika obwa ddyo, n'ennyumba ya Yusufu eribeera mu nsalo yaabwe ku luuyi olw'obukiika obwa kkono.
6 Era muliwandiika ensi mu bitundu musanvu, ne muleeta gye ndi (bye muwandiise): nange ndibakubira obululu wano mu maaso ga Mukama Katonda waffe.
7 Kubanga Abaleevi tebalina mugabo mu mmwe; kubanga obwakabona bwa Mukama bwe busika bwabwe: ne Gaadi ne Lewubeeni n'ekitundu eky'ekika kya Manase baamala okuweebwa obusika bwabwe emitala wa Yoludaani ku luuyi olw'ebuvanjuba, Musa omuweereza wa Mukama bwe yabawa.
8 Abantu ne bagolokoka ne bagenda: Yoswa n'alagira abo abaagenda okuwandiika ensi, ng'ayogera nti Mugende mutambule mu nsi yonna, mugiwandiike, mukomewo gye ndi, nange ndibakubira obululu wano mu maaso ga Mukama mu Siiro:
9 Abantu ne bagenda ne bayita mu nsi, ne bagiwandiika buli kibuga mu bitundu musanvu mu kitabo, ne bajja eri Yoswa mu lusiisira mu Siiro.
10 Yoswa n'abakubira obululu mu Siiro mu maaso ga Mukama: Yoswa n'abagabira eyo ensi abaana ba Isiraeri ng'emigabo gyabwe bwe gyali.
11 Akalulu ak'ekika eky'abaana ba Benyamini ne kajja ng'enda zaabwe bwe zaali; n'ensalo ey'akalulu kaabwe ne kasookera wakati mu baana ba Yuda n'abaana ba Yusufu.
12 N'ensalo yaabwe ey'obukiika obwa kkono yava ku Yoludaani: ensalo n'erinnya ku muyegooyego ogw'e Yeriko ku luuyi oiw'obukiika obwa kkono, n'erinnya mu nsi ey'ensozi ku luuyi olw'ebugwanjuba; n'enkomerero zaayo zaali ku lukoola olw'e Besaveni.
13 Ensalo n'eva eyo n'eyita n'etuuka ku Luzi, ku muyegooyego ogw'e Luzi (ye Beseri), ku luuyi olw'obukiika obwa ddyo; ensalo n'ekka ku Atalosuaddali kumpi n'olusozi oluli ku luuyi olw'obukiika obwa ddyo olw'e Besukolooni eky'emmanga.
14 Ensalo n'ereetebwa ne yeetooloola ku luuyi olw'ebugwanjuba (n'egenda) obukiika obwa ddyo ng'eva ku lusozi Besukolooni gye kiraba obukiika obwa ddyo; n'enkomerero zaayo zaali ku Kiriasubaali (ye Kiriyasuyalimu), ekibuga eky'abaana ba Yuda olwo luuyi olw'ebugwanjuba.
15 N'oluuyi olw'obukiika obwa ddyo lwava Kiriyasuyalimu gye kikoma, ensalo n'ebuna ebugavanjuba, n'ebuna oluzzi olw'amazzi ga Nefutoa:
16 ensalo n'ekka olusozi gye lusimba oluliraanye ekiwonvu eky'omwana wa Kinomu, ekyali mu kiwonvu kya Lefa ku luuyi olw'obukiika obwa kkono; n'ekka mu kiwonvu kya Kinomu, ku bbalama ery'omu Yebusi ku luuyi olw'obukiika obwa ddyo, n'ekka ku Enerogeri;
17 n'ereetebwa ku bukiika obwa kkono, n'ekoma mu Ensemesi, n'ebuna Gerirosi, ekiri emitala w'ekkubo eririnnya okugenda Adummimu; n'eyita n'etuuka ku jjinja lya Bokani omwana wa Lewubeeni;
18 n'eyita ku bbali okwolekera Alaba ku luuyi olw'obukiika obwa kkono, n'ekka mu Alaba:
19 ensalo n'eyita n'etuuka ku mabbali ag'e Besukogula ku luuyi olw'obukiika obwa kkono: n'enkomerero z'ensalo zaali ku kikono eky'obukiika obwa kkono eky'ennyanja ey'omunnyo, Yoludaani we gufukira: eyo ye nsalo ey'obukiika obwa ddyo.
20 Ne Yoludaani gwali nsalo yaayo ku luuyi olw'ebuvanjuba. Obwo bwe bwali obusika obw'abaana ba Benyamini, mu nsalo zaabwo ezeetoolodde ng'enda zaabwe bwe zaali.
21 Era ebibuga eby'ekika eky'abaana ba Benyamini ng'enda zaabwe bwe zaali byali Yeriko, ne Besukogula, ne Emekkezizi;
22 ne Besualaba, ne Zemalaimu, ne Beseri;
23 ne Avvimu; ne Pala, ne Ofula;
24 ne Kefalamoni, ne Ofuni, ne Geba; ebibuga kkumi na bibiri n’ebyalo byabyo;
25 Gibyoni, ne Laama, ne Beerosi;
26 ne Mizupe, ne Kefira, ne Moza;
27 ne Lekemu, ne Irupeeri, ne Talala;
28 ne Zeera, Erefu, n'Omuyebusi (ye Yerusaalemi), Gibeasi, (ne) Kiriasi; ebibuga kkumi na bina n'ebyalo byabyo. Obwo bwe busika obw'abaana ba Benyamini ng'enda zaabwe bwe zaali.


text:
Chapter 4
1 Ate n'atanula okuyigiriza ku lubalama lw'ennyanja. Ekibiina kinene nnyo ne kikuŋŋaanira w'ali, n'okusaabala n'asaabala mu lyato, n'atuula mu nnyanja; ekibiina kyonna ne kibeera ku nnyanja ku ttale.
2 N'abayigiriza bingi mu ngero, n'abagamba mu kuyigiriza kwe nti
3 Muwulire; laba, omusizi yafuluma okusiga:
4 awo olwatuuka bwe yali ng'asiga, ezimu ne zigwa ku mabbali g'ekkubo, ennyonyi ne zijja ne zizirya.
5 N'endala ne zigwa awali enjazi awatali ttaka lingi; amangu ago ne zimera, kubanga ettaka teryali ggwanvu:
6 enjuba bwe yayaka, ne ziwotookerera; era kubanga tezaalina mmizi, ne zikala.
7 Endala ne zigwa awali amaggwa, amaggwa ne galoka, ne gazizisa ne zitabala bibala.
8 Endala ne zigwa ku ttaka eddungi, ne zibala ebibala ne bikula ne byeyongera; ne zizaala okutuusa amakumi asatu, era okutuusa enkaaga, era okutuusa ekikumi.
9 N'agamba nti Alina amatu ag'okuwulira, awulire:
10 Awo bwe yali yekka, abo abaali bamwetoolodde n'ekkumi n'ababiri ne bamubuuza ku ngero ezo.
11 N'abagamba nti Mmwe mwaweebwa ekyama ky'obwakabaka bwa Katonda: naye bali ab'ebweru, byonna bibabeerera mu ngero:
12 bwe balaba balabe, ne bateetegereza; era bwe bawulira bawulire, ne batategeera; mpozzi baleme okukyuka nate, okusonyiyibwa.
13 N'abagamba nti Temumanyi lugero luno? kale mulitegeera mutya engero zonna?
14 Omusizi asiga kigambo.
15 Bano be b'oku mabbali g'ekkubo, ekigambo we kisigibwa; awo bwe bawulira, amangu ago Setaani n'ajja n'aggyamu ekigambo ekyasigibwa mu bo.
16 Ne bano bwe batyo be bali abasigibwa awali enjazi, abo, bwe bawulira ekigambo, amangu ago bakikkiriza n'essanyu;
17 ne bataba na mmizi mu bo, naye bamala ekiseera kitono; awo bwe wabaawo okulaba ennaku oba kuyigganyizibwa olw'ekigambo, amangu ago beesittala.
18 N'abalala be bali abasigibwa awali amaggwa; abo, bwe bawulira ekigambo,
19 awo emitawaana gy'ensi n'obulimba bw'obugagga, n'okwegomba kw'ebirala byonna bwe biyingira bizisa ekigambo, ne kitabala;
20 n'abo be bali abasigibwa awali ettaka eddungi; abawulira ekigambo, abakikkiriza, ababala ebibala amakumi asatu, n'enkaaga, n'ekikumi.
21 N'abagamba nti Ettabaaza ereetebwa okuteekebwa munda w'ekibbo, nantiki munda w'ekitanda, n'eteteekebwa waggulu ku kikondo?
22 Kubanga tewali kikwekebwa, naye kirimanyibwa; newakubadde ekyakisibwa, naye kirirabika lwatu.
23 Buli alina amatu ag'okuwulira, awulire.
24 N'abagamba nti Mwekuume kye muwulira: mu kigera mwe mugera nammwe mwe muligererwa: era mulyongerwako.
25 Kubanga, alina aliweebwa: n'atalina aliggibwako n'ekyo ky'ali nakyo.
26 N'agamba nti Obwakabaka bwa Katonda bwe buti, ng'omuntu bw'amansa ensigo ku ttaka;
27 ne yeebaka n'agolokoka ekiro n'emisana, n'ensigo n'emeruka n'ekula, ye nga tamanyi bw'emeruse.
28 Ensi ebala yokka, okusooka kalagala, ate kirimba, ate ŋŋaano enkulu mu kirimba.
29 Naye emmere bw'eyengera, amangu ago assaako ekiwabyo, kubanga okukungula kutuuse.
30 N'agamba nti Tunaabufaananya tutya obwakabaka bwa Katonda? Nantiki tunaabunnyonnyolera ku kifaananyi ki?
31 Bufaanana ng'akaweke aka kaladaali, ako, bwe kasigibwa mu ttaka, newakubadde nga ke katono okukira ensigo zonna eziri mu nsi,
32 naye bwe kasigibwa kakula, kaba kanene okukira enva zonna, kasuula amatabi amanene kale era ennyonyi ez'omu bbanga ne ziyinza okutuula wansi w'ekisiikirize kyagwo.
33 N'abagamba ekigambo mu ngeri nnyingi ng'ezo, nga bwe bayinza okukiwulira:
34 teyayogera nabo awatali lugero: naye n'ategeezanga abayigirizwa be ye byonna mu kyama.
35 Awo ku lunaku olwo bwe bwali buwungedde, n'abagamba nti Tuwunguke tutuuke emitala w'eri,
36 Bwe baaleka ekibiina, ne bamutwalira mu lyato, nga bwe yali, Era n'amaato amalala gaali naye.
37 Awo omuyaga mungi ne gujja, amayengo ne gayiika mu lyato, n'eryato lyali nga ligenda okujjula.
38 Ye yennyini yali yeebase mu kiwenda ku kigugu, ne bamuzuukusa, ne bamugamba nti Omuyigiriza, tofaayo nga tufa?
39 N'azuukuka, n'aboggolera omuyaga, n'agamba ennyanja nti Sirika, teeka. Omuyaga ne gukkakkana, n'eba nteefu nnyo.
40 N'abagamba nti Kiki ekibatiisa? Temunnaba kuba na kukkiriza?
41 Ne batya entiisa nnene, ne bagambagana nti Kale ono ye ani, kubanga omuyaga n'ennyanja bimuwulira?


text:
Wakati mu kusongebwamu olunwe olw’okutulugunya abantu naddalaa abo abateeberezebwa okuzza emisango, poliisi nate eri mu kattu olw’embeera meeya w’e Kamwenge mwali.
Geoffrey Byamukama ali mu Nakasero Hiospital mu bulumi obuyitirivu obuva ku biwundu byalina ku bukongovule n’amaviivi, byeyafuna wakati mu kutulugunyizibwa.
Kigambibwa nti abaamuwamba baamukaka akkirize nti yeyatta eyali omwogezi wa poliisi, Andrew Felix Kaweesi, ekintu poliisi kyeyeegaanye.
Ono, abadde mu ddwaliro okumala omwezi mulamba nga tewali akkirizibwa kumulaba.


text:
Sing Along Lyrics
Mbeera Eno
by Fille
View Fille's Profile Download the MP3
Kumbaya jambo abeeyo Kumbaya kumbayaya *2 Bakwogerako mbu welaga Mbu olina amalala tewefasa Abamu nempulira nga benyumya Mbuno ba'kubamu lwakwekaza Nze ebigambo tebinkutula Byebakwogelako tebikyandya kale Nkuyita soja my sukali my defender my kachumbari *2 Obere eyoo nze nga love yo ensikasika Mberenoo eeh nga nkulota onyiganyiga Obere eyo nze nga love you ensikasika Wembereno nze nkulota onyiganga I will be waiting kumba!... Baby when your ready m ready kumbayaya I will have been searching kumba!... Newoba waitor I will be your lady kumbayaya Uuh! Simanyi kyewankola neyanga wakinkola Ngenda nange kwekaza ebitufu kyo nkuffa Nkuyita soja my sukali, my defender my kachumbari. *2 Mbereyo *2.... Nga sauna njagala nkubugumye, nge embizigo njagala nkunyirize nga etala njagala nkumulise, nga Jim otekeko akabody!!!!! Kumbaya jambo abeeyo kumbaya kumbayaya Kumbaya gamba abeeyo kumbaya kumbayaya *2 Obereyooo*4 Nze nkulota onyiganyiga nze nkulota Onsikasika...*5 By. Namuga Annet...


text:
Chapter 14
1 Omuntu azaalibwa omukazi wa nnakku si nnyigi, era ajjude obuyinike.
2 Amulisa ng'ekimuli n'atemebwa: Era adduka ng'ekisiikirize so tabeerera.
3 Naawe omuzibulira amaaso go afaanana bw'atyo, N'ondeeta mu musango nze naawe?
4 Ani ayinza okuggya ekintu ekirongoofu mu kitali korongoofu? tewali n'omu.
5 Kubanga ennaku ze zaateesebwa, omuwendo gw'emyezi gye guli naawe, Era wamuteekerawo ensalo ze z'atayinza kusukkako;
6 Muggyeeko amaaso go awummule, Okutuusa lw'alimala olunaku lwe ng'akolera empeera.
7 Kubanga waliwo essuubi ery'omuti bwe gutemebwa nga guliroka nate, Era ng'ettabi lyagwo etto teririfa.
8 Ekikolo kyagwo newakubadde nga kikaddiwa mu ttaka, N'ekikonge kyagwo ne kifiira mu nsi;
9 Naye olw'akaloosa k'amazzi gulimulisa, Ne gusuula amatabi ng'ekisimbe.
10 Naye omuntu afa era ayongobera: Weewaawo, omuntu ata omukka, kale ali ludda wa?
11 Ng'amazzi bwe gaggweerera mu nnyanja, N'omugga nga bwe guggwaawo ne gukalira;
12 Bw'atyo n'omuntu agalamira n'atayimuka: Okutuusa eggulu lwe litalibaawo nate, tebalizuukuka, So tebalizuukuzibwa mu tulo twabwe.
13 Singa onkwese mu magombe, Singa onkisa kyama okutuusa obusungu bwo lwe buliyita, Singa onteekeddewo ekiseera ekiragiddwa, n'onjijukira!
14 Omuntu bw'afa aliba mulamu nate? Nandirindiridde ne mmala ennaku zonna ez'olutabaalo lwange, Okutuusa okuteebwa kwange lwe kwandizze.
15 Wandimpise, nange nandikuyitabye: Wandibadde n'okwegomba eri omulimu gw'emikono gyo.
16 Naye kaakano obala ebigere byange: Tolabirira kwonoona kwange?
17 Okusobya kwange kuteekeddwako akabonero mu nsawo, Era osibira ddala obutali butuukirivu bwange.
18 Era mazima olusozi olugwa luggwaawo, N'olwazi luggibwawo mu kifo kyalwo;
19 Amazzi gasiriiza amayinja; Okwaajaala kwago kufumbiikiriza enfuufu ey'oku nsi: Era ozikiriza essuubi ery'omuntu.
20 Ennaku zonna ng'omuwangula, n'ayitawo; Owaanyisa amaaso ge n'omusindika.
21 Batabani be batuuka mu kitiibwa, ye nga takimanyi; Bakkakkanyizibwa, naye ye nga tategeera bwe bali.
22 Naye omubiri gwe oguli ku ye gulumwa, N'emmeeme ye eri munda ye enakuwala.


text:
Ttiimu Y’omupiira Ogw’engalo Ogwa Poliisi Gugenze Rwanda
Tiimu y’ekitongole ekikuuma ddembe ekya Police ey’omupiira gwengalo(Handball) eyagala buwanguzi mu mpaka z’okujukira abaafira mu kulwanagana okwaliwo e Rwanda mu 1994.
Mu kutendekebwa kwabwe okusembyeyo nga tebanagenda Kigali empaka gyezinabera, abazannyi ko n’abatendesi batiimu eno bategeezezza nbs nti ensobi ezabakubya omwaka oguwedde, zona baazigolodde.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
Amakuru Amarungi Kuruga Hali Ruhanga
Amakuru amarungi kuruga hali Ruhanga nugo gaha? Habwaki tusemerire kugaikiririzaamu? Burocuwa enu egarukamu ebikaguzo abantu bakira kwekaguza n’esigikirra ha Baibuli.
Omulingo Nkoku Orukusobora Kugasirwa omu Katabu Kanu
Akatabu kanu nikaija kukukonyera kwega Ekigambo kya Ruhanga kuruga omu Baibuli. Rora omulingo osobora kukozesa Baibuli yaawe kuzoora ebyahandiikirwe.
Amakuru Amarungi Nigo Gaha?
Manya amakuru amarungi kuruga hali Ruhanga, ensonga habwaki gaina kutebezebwa n’obwangu, n’ekyosemerire kukora.
Ruhanga Nuwe Oha?
Ruhanga aine ibara kandi atufaaho?
Amakuru Amarungi Mali Garuga Hali Ruhanga?
Nitusobora tuta kukigumya ngu Baibuli eby’eyegesa nugo mananu?
Yesu Kristo Nuwe Oha?
Manya habwaki yesu yafiire, ekicunguro nikyo kiki, na Yesu eky’arukukora omu kasumi kanu.
Ekigendererwa kya Ruhanga Hali Ensi Nikyo Kiraha?
Baibuli esoborra ensonga habwaki Ruhanga y’ahangire ensi, ddi okubonabona obu kulihibwaho, omulingo ensi eraforwa orugonjo orurungi n’abantu ba mulingo ki abalirwikaramu.
Tuligaruka Kurora Abafiire?
Kiki ekituhikaho hanyuma y’okufa? Tuligarukama mali kurora abantu baitu abafiire?
Obukama bwa Ruhanga Nikyo Kiki?
Omukama w’Obukama bwa Ruhanga nuwe oha, kandi Obukama obu burahikiriza ki?
Habwaki Ruhanga aikiriza Obubi n’Okubonabona?
Obubi bukatandika buta, kandi habwaki Ruhanga abwikirize kugenda omu maiso? Okubonabona kulihwaho?
Amaka Gaawe Nigasobora gata Kubamu Okusemererwa?
Yahwe, Ruhanga ow’okusemererwa, n’agonza amaka kubamu okusemererwa. Soma amagezi Baibuli ag’eheereza banyineka, banyinabwenge, abazaire hamu n’abaana.
N’osobora Ota Kumanya Okuramya Okw’amananu?
Haroho ediini emu yoonka ey’amananu? Wetegereze ebintu bitaanu ebisobora kukukonyera kumanya okuramya okw’amananu.
Emisingi ya Baibuli Etugasira Eta?
Yesu akasoborra habwaki nitwetaaga obuhabuzi kandi y’ayoleka n’emisingi ebiri enkuru muno.
N’osobora Ota Kwirra Haihi na Ruhanga?
Manya Ruhanga obwaraaba n’ahuliriza okusaba kwa buli omu, omulingo tusemerire kusaba, n’ekindi ekitwina kukora kusobora kwirra haihi na Ruhanga.
Amakuru Amarungi Agarukukwata ha Diini Nigo Gaha?
Akasumi kalihika abantu boona nibaramya Ruhanga omu ow’amananu?
Habwaki Ruhanga Aine Ekitebe Ekitekaniziibwe Kurungi?
Baibuli esoborra ensonga habwaki Abakristaayo ab’amananu baine kuba batekaniziibwe kurungi n’omulingo kikorwamu.
Habwaki Wakugenzire omu Maiso n’Okwega Baibuli?
Eby’oyegere orabikozesa ota kukonyera abandi? N’osobora kuba n’enkoragana y’amulingo ki na Ruhanga?


text:
Yakobo
4 Entalo n’okulwana ebiri mu mmwe bisibuka ku ki? Tebisibuka mu kwegomba kwammwe okw’omubiri okulwanira mu mmwe?*+ 2 Mwegomba kyokka temulina. Mutta era mwegwanyiza,* naye temusobola kufuna. Mulwana era muwakula entalo.+ Temulina kubanga temusaba. 3 Bwe musaba temufuna kubanga musaba olw’ekigendererwa ekikyamu nga mwagala okukkusa okwegomba kwammwe okw’omubiri.
4 Mmwe abakazi abenzi,* temumanyi nti okubeera mukwano gw’ensi bwe bulabe eri Katonda? N’olwekyo, buli ayagala okubeera mukwano gw’ensi yeefuula mulabe wa Katonda.+ 5 Oba mulowooza nti ekyawandiikibwa kigambira bwereere nti: “Omwoyo ogw’obuggya oguli mu ffe buli kiseera guyaayaanira ebintu eby’enjawulo”?+ 6 Kyokka ekisa eky’ensusso Katonda ky’alaga kye kisinga. N’olwekyo ekyawandiikibwa kigamba nti: “Katonda aziyiza ab’amalala,+ naye abawombeefu abalaga ekisa eky’ensusso.”+
7 Kale mugonderenga Katonda;+ naye muziyizenga Omulyolyomi+ naye anaabaddukanga.+ 8 Musemberere Katonda naye anaabasemberera.+ Munaabe engalo zammwe mmwe aboonoonyi,+ era mutukuze emitima gyammwe+ mmwe abatasalawo. 9 Munakuwale, mukungubage, era mukaabe.+ Okuseka kwammwe kufuuke okukungubaga, era n’essanyu lyammwe lifuuke okunakuwala. 10 Mwewombeeke mu maaso ga Yakuwa,*+ naye anaabagulumiza.+
11 Mulekere awo okwogeraganako obubi, baganda bange.+ Oyo ayogera obubi ku w’oluganda oba amusalira omusango, aba ayogera bubi ku mateeka era aba agasalira omusango. Bw’osalira amateeka omusango, oba togakwata, wabula oba mulamuzi. 12 Omuwi w’Amateeka era Omulamuzi ali omu,+ y’oyo asobola okuwonya n’okuzikiriza.+ Naye ggwe ani asalira munno omusango?+
13 Kale nno mmwe abagamba nti: “Leero oba enkya tujja kugenda mu kibuga kino tumaleyo omwaka era tujja kusuubula tufune amagoba,”+ 14 temumanyi kijja kutuuka ku bulamu bwammwe enkya.+ Kubanga muli lufu olulabika akaseera akatono oluvannyuma ne lubula.+ 15 Mu kifo ky’ekyo, mwandigambye nti: “Yakuwa* bw’anaaba ayagadde,+ tujja kubeerawo era tukole kino oba kiri.” 16 Naye kaakano mwenyumiriza era mwewaana bwewaanyi. Okwewaana ng’okwo kubi. 17 N’olwekyo, omuntu bw’amanya ekituufu kye yandikoze naye n’atakikola aba akoze ekibi.+


text:
EKITUNDU 13
Kiki Kye Tulina Okukola Okusanyusa Katonda?
Weewale ebintu ebibi. 1 Abakkolinso 6:9, 10
Bwe tuba twagala Yakuwa, tetujja kukola bintu by’akyawa.
Yakuwa tayagala tubbe, tutamiire, oba tukozese ebiragalalagala.
Katonda akyayira ddala obutemu, okuggyamu embuto, n’obulyi bw’ebisiyaga. Tayagala tube ba mululu oba tulwane n’abalala.
Tetuteekwa kusinza bifaananyi oba okwenyigira mu by’obusamize.
Abantu abakola ebibi, tebajja kubeera mu Lusuku lwa Katonda.
Kola ebirungi. Matayo 7:12
Okusobola okusanyusa Katonda, tulina okufuba okubeera nga ye.
Laga abalala okwagala ng’obeera wa kisa era mugabi.
Beera wa mazima.
Beera muntu musaasizi era asonyiwa.
Buulira abalala ebikwata ku Yakuwa n’amakubo ge.


text:
EKIGAMBO KYA KATONDA KYA BUGAGGA | ENGERO 7-11
‘Temukkiriza Mitima Gyammwe Kutwalirizibwa”
Yakuwa by’atuyigiriza bituyamba okwewala okugwa mu mitawaana. Kyokka okusobola okubiganyulwamu, tulina okubikuumira mu mitima gyaffe. (Nge 7:3) Omuweereza wa Yakuwa bw’akkiriza omutima gwe okutwalirizibwa, kyangu Sitaani okumukwasa mu mitego gye. Engero essuula 7 eyogera ku muvubuka eyaleka omutima gwe okumulimbalimba. Kiki kye tuyigira ku nsobi ze?
Sitaani akozesa ebintu ebyo ebitaano okutuleetera okukola ebintu ebibi.
Amagezi n’okutegeera bijja kutuyamba okutegeera ebizibu ebiva mu kukola ebibi era tubyewalire ddala


text:
Mp3 Free Download
Search Mp3
Mukama Katonda David Lutalo
Free download Mukama Katonda David Lutalo mp3 for free
DAVID LUTALO Mukama Katonda Gospel Ugandan Music 2015 Eddie Tech Promotions
Source: youtube
Katonda Wange
Source: youtube
Katonda Wange David Lutalo New Ugandan Gospel music 2016 DjDinTV
Source: youtube
▶ █▬█ █ ▀█▀ David Lutalo AMAASO ABIRI Best Ugandan Gospel Music 2013 By DJ Erycom
Source: youtube
Wabula Mukama Katonda Yakuwa Beauty Smile Nedoboozi. Oli Pretty
Source: youtube
Hi Mukama Katonda - Jezo.[Sandrigo.Promotar].Ugandan Gospel Music 2014
Source: youtube
Team Ye Buddu Fc Nga Basaba Mukama Katonda Bawangule Gomba fc (buganda music 0702616042
Source: youtube
DAVID LUTALO - Yegwe
Source: youtube
David Lutalo Lutalo Ayimbide Baby We Oluswayiri Abawagizi Nebakakasa
Source: youtube
David Lutalo Yakubye Abadigize Omuziki Nebamatira. Ono Yasinga
Source: youtube
RADIO&WEASEL ft DAVID LUTALO: HELLENA
Source: youtube
Banange Mukama Katonda Atuyambire Akasajja Ka Peng Peng. Ono Wolokos Yenna Waki?
Source: youtube
Mukama katonda wange by Shabykiez nabbi wa bato
Source: youtube
TWALA BYANGE OFFICIAL HD GRACE NAKIMERA & DAVID LUTALO
Source: youtube
Mubbi Bubbi Maro & David Lutalo Ugandan Song of The Year 2014 Eddie Tech Promos
Source: youtube
Luganda gospel
Source: youtube
Katonda Talimba Judith Babirye Ugandan Gospel 2017
Source: youtube
Mukama wange yesu
Source: youtube
MUKAMA KATONDA!!! Toja Kukiriza Musaala Bobi Wine Gwafuna , Welabireko Nawe
Source: youtube
Omuntu - David Lutalo (Official Audio)New Uganda Music Videos 2017
Source: youtube


text:
Sing Along Lyrics
Nze Mutuufu
by Eddy Kenzo
View Eddy Kenzo's Profile Download the MP3
Nze Mutuffu Eddy Kenzo Lyrics by mp3jaja.com Tweyagale Tweyagale Tweyagale Wuuyo... Omwana wumula Eehh.... Wumula Ababadde bakaabya Kyekiseera obeetegule Manyi mangi Gw'afunye asinga Muntu wange Webale okujja Ebisigadde bindekere Bindekere Mbikumalire Tu-Tu Laba toliddamu Tolidda Eeeh.. Kukaaba Nze mutuufu Laba toliddamu Tolidda Eeeh.. Kukaaba Nze mutuufu Njagala kwaate Buwere Eeeh.. Nga mwana Nze mutuufu Maama saagala ojule Teri kukaaba Nze mutuufu Verse 2 Bino Mukama Byatera agera Leero akugeredde Mweeso Sinakindi mambe Basala ayita Olabika Wawowoose buliro Omuntu gwe wasanze Kunkya Omusanganga Noluli era Bamunaaza Olweeza Olugattemu Kayayaana iyee Nkugambye wakedde Ne chance yeno Ekintu kyebayita Omukisa kyeekyo Maama bukya Ofunafuna Eno bingwa Deal neene Saba Saba kyona Kyooyoya ofune Siri mukopi mbu Naagula fene Oba bitanga basala Bagisale Olyeemu kibumba Enyama tugigabe Laba toliddamu Tolidda Eeeh.. Kukaaba Nze mutuufu Laba toliddamu Tolidda Eeeh.. Kukaaba Nze mutuufu Njagala kwaate Buwere Eeeh.. Nga mwana Nze mutuufu Maama saagala ojule Teri kukaaba Nze mutuufu Lyrics by mp3jaja.com Nze yono Mubufunze Eeehh!! Nzikiriza Nkweyanjulire Eehh!! Nze manyi okola Njiriba biki Ne mu city Manyikiddwa Sente Mba nayo Nelwezibuze enyo Nfunayo Bwembera nabo Nkaluba So bwemba nawe Ngonda bwenvu Kati kiriza Tuzine Tuzine Oba kagire Tukanywa Tukanywe Tunaddayo Twetonde Efujjo lituyinze Oyo atatwagala Agende Nebiwundu Anyinge Kanywesere oba Kiwankulabi Sinakindi ka jiribwa Ku munyanya Toliddamu Tolidda Eeeh.. Kukaaba Nze mutuufu Toliddamu Tolidda Eeeh.. Kukaaba Nze mutuufu Yenze omwana wabalungi Eeeh.. Yenze Nze mutuufu Mu Stamina Stamina Eeeh.. Yenze Nze mutuufu Tudde eka Eehh!! Twendereya Eehh!! Abe nungu Eehh!! Leka ebalume Aanha!! Tudde eka Eehh!! Katweyagale Abe nungu Leka abalume Kuseim d ting You dont kno Big talent, We nuh say Eddy Kenzo Aahh.. yah.. Beta Tweyagale Tweyagale Tweyagale Tweyagale


text:
Hbopo, PyHbopo, ЛyHbopo — бaHTyaHckий языk Ha зaпaдe yraHды, poдHoй языk Hapoдa Hbopo (бaHbopo). ДиaлekTы: OpyHbopo, PyTarBeHдa.
Okpyra: XoиMa, MacиHди, БyHдибyrиo, KaMBeHre, Kибaлe.
ПepBaя элeMeHTapHaя rpaMMaTиka и Hbopo-aHrлийckий cлoBapb oпyблиkoBaHы B 1902 roдy пpoTecTaHTckиM MиccиoHepoM Гapи MэддokcoM (Harry Edward Maddox).
«Kara na kara Kigambo akaba aroho, Kigambo akaba ali hamu na Ruhanga kandi Kigambo akaba ali Ruhanga. Okurugirra kimu ha kubanza akaba ali hamu na Ruhanga. Ebintu byona bikahangwa nibiraba omuli uwe, kandi uwe haatali busaho kintu kyona ekyahangirwe. Omuli uwe obwomeezi numwo bukaba buli, kandi obwomeezi obu nugwo gwali musana gw'abantu. Omusana ogu gujwera omu mwirima, kandi omwirima tigukaguraazaaga. Hakaba karoho omuntu ayatumirwe Ruhanga, ibara lye nuwe Yohaana. Ogu akaija kuba kaiso ow'okumanyisa eby'omusana, abantu boona nukwo baikirize habwe. Uwe akaba atali musana, baitu akaija kuba kaiso w'eby'omusana».


text:
Yigiriza Abaana Bo
Abazadde, mukozese engero zino okuyigiriza abaana bammwe ebyo ebiri mu Bayibuli.
Ennyanjula
Ebiri mu kitabo Ekyamateeka, bisobola okukuyamba okuyigiriza abaana bo.
Ekyama Kye Twagala Okumanya
Waliwo ekyama eky’enjawulo Bayibuli ky’eyogerako ekiyitibwa “ekyama ekitukuvu.” Wandyagadde okumanya ekyama ekyo?
Lebbeeka Yali Ayagala Okusanyusa Yakuwa
Tusaanidde kukola ki okusobola okuba nga Lebbeeka? Soma ekitundu kino omanye ebimukwatako.
Lakabu Yakkiririza mu Yakuwa
Manya engeri Lakabu n’ab’omu maka ge gye baawonawo nga Yeriko kizikirizibwa.
Yasanyusa Taata We ne Yakuwa
Bweyamo ki muwala wa Yefusa bwe yatuukiriza? Tuyinza tutya okumukoppa?
Samwiri Yakolanga Ebintu Ebirungi
Oyinza otya okukoppa Samwiri n’okola ebintu ebirungi wadde ng’abalala bakola ebintu ebibi?
Dawudi Yali Tatya
Soma ebikwata ku Dawudi mu Bayibuli otegeere lwaki yali muvumu.
Waliwo lw’Olowooza nti Oli Wekka era n’Owulira ng’Otidde?
Eriya bwe yalowooza nti yali asigadde yekka, kiki Yakuwa kye yamugamba? Ebyo bye tusoma ku Eriya bituyigiriza ki?
Yosiya Yalina Emikwano Emirungi
Bayibuli etutegeeza Yosiya tekyamubeerera kyangu okukola ebintu ebirungi. Soma otegeere engeri mikwano gye gye gyamuyambamu.
Yeremiya Teyalekera Awo Kwogera ku Yakuwa
Wadde ng’abantu abamu baamusekereranga ate abalala ne bamukambuwalira, lwaki Yeremiya yeeyongera okwogera ku Katonda?
Yesu Yali Muwulize Nnyo
Ebiseera ebimu tekiba kyangu kugondera bazadde bo. Soma olabe engeri ekyokulabirako kya Yesu gye kiyinza okukuyamba.
Baawandiika Ebikwata ku Yesu
Soma ebikwata ku bawandiisi ba Bayibuli 8, abaaliwo mu kiseera Yesu we yabeerera ku nsi era abaawandiika ebikwata ku bulamu bwe.
Omwana wa Mwannyina wa Pawulo Yali Muvumu
Omuvubuka ono yawonya kojja we okuttibwa. Kiki kye yakola?
Timoseewo Yali Ayagala Okuyamba Abantu
Osobola otya okufuna essanyu mu bulamu nga Timoseewo?
Obwakabaka Obugenda Okufuga Ensi Yonna
Obulamu bunaaba butya nga Yesu y’afuga ensi? Wandyagadde okubeerayo?